16.07.2020. / 18:07\n– „Šume RS“ projekte vrijednosti milion KM odlučile da realizuju zaključivanjem ugovora sa fizičkim licima\n– Sa Šumarskim fakultetom, sa kojim imaju ugovor o saradnji, „Šume“ sklopile poslove vrijedne tek nešto više od 100.000 KM\n– Uprava „Šuma“, po ličnom nahođenju, birala fizička lica s kojima će zaključivati vrijedne poslove. Favorizovan profesor iz Beograda Milorad Danilović\nBANJALUKA – Javno preduzeće „Šume Republike Srpske“ zaključilo je posljednjih godina više ugovora za izradu različitih studija, analiza, priručnika…, i to sa fizičkim licima, bez raspisivanja javne nabavke ili poziva, omogućavajući tako pojedincima da u džepove strpaju stotine hiljada maraka. Iako imaju kvalifikovane inženjere šumarstva, kao što ih ima i Ministarstvo poljoprivrede, šumarstva i vodoprivrede, ali i Šumarski fakultet Banjaluka, uprava „Šuma“ je odlučila da dodjeljuje poslove licima van ovih institucija i to po ličnom nahođenju.\n„Šume Srpske“ su, prema saznanjima portala CAPITAL, u posljednje tri godine projekte u ukupnoj vrijednosti oko milion maraka odlučile da realizuju isključivo zaključivanjem ugovora sa fizičkim licima. Najveći broj ugovora sklopljen je sa profesorom beogradskog Šumarskog fakulteta Miloradom Danilovićem.\nIstovremeno, prema Sporazumu o poslovno – tehničkoj saradnji sa Šumarskim fakultetom Banjaluka, „Šume“ su ugovorile poslove vrijedne tek nešto više od 100.000 KM.\nUprava „Šuma“ i sam Danilović potvrdili su naša saznanja i postojanje ugovora u koje smo imali uvid i čija vrijednost premašuje milion KM, pravdajući to kompetencijama i stručnošću profesora Danilovića, koja nije sporna.\nSporno je što je uprava „Šuma“, po ličnom nahođenju, birala fizička lica kojima će dodjeljivati vrijedne poslove, ne uzimajući u obzir da u Srpskoj postoji desetine doktora, magistara, inženjera šumarske struke koji su kvalifikovani za izradu studija, analiza, priručnika i drugih materijala neophodnih „Šumama“.\nTime su prvenstveno onemogućili da Šumarski fakultet dobije značajnija sredstva za naučni razvoj, edukaciju kadrova i doprinos jačanju šumarstva Republike Srpske. Onemogućena je i konkurencija, odnosno da se drugim kvalifikovanim pojedincima pruži prilika da se prijave za ove unosne poslove.\n„Šume“ platile i Priručnik koji je pisao njihov direktor\nPrema podacima kojima raspolaže CAPITAL, „Šume“ su sa više fizičkih lica, koja su birali po ličnom nahođenju, zaključile ugovore o autorskom radu, vrijedne stotine hiljada maraka, zaobilazeći Zakon o javnim nabavkama.\nNajviše ugovora zaključeno je sa profesorom Šumarskog fakulteta Beograd Miloradom Danilovićem koji je za potrebe “Šuma” angažovan za izradu sortimentnih tablica, metodika, normativa, studija… Vrijednost tih ugovora je najmanje 125.674 KM, što su za CAPITAL potvrdili i u „Šumama“. Međutim, ta cifra je približnija 200.000 KM ako se računaju i drugi ugovori u koje je CAPITAL imao uvid, a koje su u “Šumama” zaboravili spomenuti.\nOno što su u „Šumama“ zaboravili da navedu je da je Danilović za njih radio i „Priručnik za kvalitativnu podjelu stabala prema odredbama nacionalnih standarda“. Zanimljivo je da su mu stručni saradnici bili aktuelni direktor „Šuma RS“ Slaven Gojković, bivši direktor „Šuma“ Radenko Laketić, direktor Istraživačko – razvojnog i projektnog centra (posluje u sklopu „Šuma“) Srđan Kašić i Srđan Dražić. Taj Priručnik koštao je, prema riječima izvora CAPITAL-a, 25.000 KM bez PDV-a.\nNisu naveli ni ugovor od 19. jula 2019. godine sklopljen s Danilovićem za izradu Studije o potencijalima komercijalno najznačajnijih vrsta ljekovitog bilja, vrijednosti 40.000 KM.\nPored Danilovića, „Šume“ su za realizaciju projekta izrade sortimentnih tablica, vrijednosti 800.000 KM, angažovale i njegovog kolegu s beogradskog fakulteta Damjana Pantića. Uprava „Šuma“ je na taj projekat dala saglasnost 30. jula 2018, a tadašnji direktor „Šuma“ Risto Marić 13. avgusta 2018, te su sklopljeni ugovori sa Danilovićem i Damjanom Pantićem.\nU vezi sa konkretno ovim, najskupljim projektom datim fizičkim licima, u „Šumama“ nisu odgovorili na dodatna pitanja CAPITAL-a, a Danilović koji je rekao da je tačno da je angažovan u ovom projektu, nije pojasnio da li je s njim i Pantićem ugovor sklopljen na 800.000 KM ili u drugim iznosima.\nPrema ugovoru koji CAPITAL posjeduje, s Pantićem su „Šume“ dogovorile i izradu zapreminskih tablica, a vrijednost ugovora je 40.000 KM. Ugovori o autorskom radu sklapani su i sa Zoranom Govedarom (Ugovor od 6. septembra 2016. o izradi Studije opravdanosti primjene iskazivanja posječene drvne mase, vrijednost 22.000 KM), te s drugim licima.\n„Šume“ su sklapanjem ugovora sa fizičkim licima omogućile da hiljade maraka odu u džepove ljudi koji su bez ikakvih javnih poziva ili nabavki, te po sopstvenom nahođenju rukovodstva „Šuma“, izabrani kao dobitnici posla.\nČitav Šumarski fakultet dobio manje projekata nego Danilović sam\n„Šume RS“ imaju potpisan Sporazum o poslovno – tehničkoj saradnji sa Šumarskim fakultetom Banjaluka. U članu dva tog Sporazuma propisana je saradnja i realizacija projekata iz obrazovanja, transfera znanja, stručnih poslova i naučno-istraživačkog rada.\nSve su to poslovi koje su „Šume“, umijesto da daju fakultetu, ugovarale sa pojedincima.\nU „Šumama“ se brane da sa „Šumarskim fakultetom imaju kontinuiranu i uspješnu saradnju te da su do sada realizovali brojne projekte“.\nZa CAPITAL su dostavili spisak i vrijednosti projekata od 2017. godine do sada, a koliko je uspješna saradnja vidljivo je iz cifre od 118.077 KM, kolika je ukupna vrijednost projekata između „Šuma“ i fakulteta. Ta cifra je manja od iznosa koji je ugovoren samo sa Danilovićem po osnovu više ugovora.\nNaglasili su da su, takođe, po projektu za koji je Šumarski fakultet dobio sredstva 2016. godine od resornog Ministarstva, za izradu sortimentnih i zapreminskih tablica hrasta, u junu ove godine potpisali ugovor kojim su preuzeli obavezu prikupljanja terenskih podataka. Dodaju da sarađuju na izradi Master plana pošumljavanja koji finansira Ministarstvo iz sredstava posebnih namjena za šume.\nIstiču i da stipendiraju studente te učestvuju u organizaciji i finansiranju studijskih putovanja kako profesora, tako i studenata, te štampanju publikacija i radova profesora Šumarskog fakulteta.\nSaradnjom sa „Šumama“ zadovoljan je i dekan Šumarskog fakulteta Vojislav Dukić.\n„Saradnja je svake godine sve bolja, realizujemo brojne projekte“, rekao je Dukić dostavljajući nam listu projekata koja se „poklapa“ sa navodima „Šuma“, ali odbijajući da komentariše rad uprave javnog preduzeća u vezi sa sklapanjem drugih ugovora.\n„Šume“: Danilovića smo izabrali jer je stručan\nŠto se tiče ugovora s fizičkim licima u upravi „Šuma“ priznaju da im je jedan od omiljenih saradnika Milorad Danilović.\nPrije svega ističu da su svi ugovori, pojedinačno, s fizičkim licima sklapani po Zakonu o autorskom pravu i srodnim pravima u BiH, po Zakonu o javnim nabavkama, ali Aneksu II dio C prema kojem su predmetne usluge izuzete od postupka javne nabavke. Dodaju da su o svemu imali i saglasnosti Uprave „Šuma“.\nKao što smo naveli, za CAPITAL su dostavili spisak na kojem su Danilović i Pantić kao fizička lica sa kojima su sklapani ugovori o autorskom radu.\n„Kada je u pitanju angažovanje lica za potrebe izrade studija i projekata, Javno preduzeće se rukovodilo činnjenicom da je Šumarski fakultet u svojoj aplikaciji iz 2016. godine, za dodjelu sredstava za izradu zapreminskih i sortimentnih tablica hrasta prema resornom ministarstvu, predvidio angažovanje upravo profesora Danilovića za pomenuti projekat, te je iz tih razloga donesena odluka da se na gore navedenim poslovima angažuje isti“, pravdali su iz „Šuma RS“ angažovanje Danilovića.\nNapomenuli su da su profesori, pored toga što su profesori na Šumarskom fakultetu u Beogradu, bili i profesori na Šumarskom fakultetu u Banjaluci, iako nijedno, ni drugo, nije relevantno jer nisu angažovani preko fakulteta već kao fizička lica.\nDodaju i da profesori imaju veliko stručno iskustvo posebno u oblasti uređivanja i iskorištavanja šuma.\nIako su nesporne kompetencije navedenih profesora, u „Šumama“ ne navode kako su utvrdili njihovu stručnost i da li su razmatrali i kompetencije i stručnost drugih lica, već samo da su (Danilovića) izabrali jer je ranije bio predlagan od strane fakulteta za sasvim drugi projekat.\n„Kako se radi o velikim i veoma značajnim projektima za Javno preduzeće koji su neophodni za unapređenje samog procesa proizvodnje i njegovo normalno funkcionisanje, te uspostavljanje novih djelatnosti kroz koje bi bio ostvaren prihod, neophodno je angažovati lica koja imaju iskustvo na izradi ovakve vrste projekata i studija“, istakli su u „Šumama“.\nNapomenuli su da su zapreminske i sortimentne tablice rađene u BiH u 60-im godinama prošlog vijeka i da preduzeće ima velike probleme oko zastarjelosti tablica i neslaganja šumskih drvnih sorimenata sa sve naprednijom tehnologijom drvne prerade.\n„Normativi za sredstva rada u preduzeću su zastarjeli i ne odgovaraju današnjim uslovima rada, što pravi problem kod izrade cijene rada u izvođačkom projektu“, naveli su u „Šumama“ zaobilazeći suštinu pitanja i fokusirajući na opravdanost realizacije projekata koje niko nije osporio.\nDanilović: Jedan sam od najplodnijih istraživača\nProfesor Milorad Danilović potvrdio je za CAPITAL da je tačno da je angažovan na navedenim projektima od strane „Šuma RS“, ističući da se projekti na kojima je angažovan odnose na problematiku kojom se bavi cijeli radni vijek, što se može vidjeti iz bibliografije radova koje je publikovao.\n„Za izradu sortimentnih tablica kvalifikuje me to što sam magistrirao i doktorirao i objavio veći broj radova iz ove problematike. Radi se o jedinstvenoj metodologiji po kojoj se radi na izradi sortimentnih tablica, a čiji sam autor lično. Kada je u pitanju kvalitativna struktura jedan sam od najplodnijih istraživača iz ove oblasti, kako u regionu, tako i šire, posebno ako se zna da sam se bavio kvalitetom drveta sa aspekta primene nacionalnih i evropskih standarda. Pretpostavljam da je ovo bio razlog zbog čega sam angažovan od strane „Šuma“ za izradu sortimentnih tablica“, naveo je Danilović u obimnom pisanom odgovoru CAPITAL-u.\nDodaje i da se profesori u Banjaluci nisu bavili, koliko mu je poznato, kvalitativnom strukturom u naučnom smislu ili njihovi radovi nisu dostupni naučnoj i stručnoj javnosti.\n„Izrada zapreminskih i sortimentnih tablica je kapitalni projekat, nešto što je od izuzetne važnosti za šumarstvo Republike Srpske. Više od 90% sredstava odnosi se na prikupljanje podataka, što obavljaju zaposleni ili angažovani u JP „Šume Republike Srpske“. Od ukupnih finansijskih sredstava koja su namenjena za izradu tablica, manje od 5% se odnosi na autorske usluge za četvorogodišnji period. Mišljenja sam da se radi o skromnim sredstvima za autorski rad, imajući u vidu kompetencije i iskustvo na ovoj problematici“, istakao je Danilović obrazlažući najskuplji projekat u kojem je angažovan od strane „Šuma“.\nPodsjećamo, detalje o projektu vrijednosti 800.000 KM nije nam dostavio, dok je objašnjanje za manje vrijedne ugovore stiglo na više strana (ODGOVOR Danilović).\n„Ja sam uvek spreman na saradnju koja je u interesu zaštite i jačanja šumarske struke. Poštujem sve kolege i ne želim da polemišem o stvarima koje su izvan domena nauke i struke. Takođe, odnosi između institucija u šumarstvu Republike Srpske nisu tema o kojoj želim da polemišem, sem da poručim da bez saradnje nije moguće jačati šumarstvo. Zadovoljstvo mi je da sarađujem sa JPŠ “Šume Republike Srpske” i uvek ću prihvatiti angažman koji je u skladu sa pravnim normama, kako bi svoj naučni i stručni kapacitet stavio u funkciju razvoja šumarstva Republike Srpske“, zaključio je Danilović.\nStručnjaci: Riječ je o plagijatima\nStručnjaci i inženjeri šumarske struke sa kojima smo razgovarali i koji su imali uvid u pravilnike, studije, priručnike i druge radove za koje su “Šume” plaćale fizičkim licima kažu da su u pitanju plagijati.\n„Riječ je uglavnom o plagijatima, odnosno prepisivanju poznatih podataka. Po Zakonu o autorskim i srodnim pravima BiH i članu pet tog zakona predmetni autorski ugovori ne sadrže elemente autorskog djela“, ističu stručnjaci iz „Šuma“ koji su željeli da ostanu anonimni zbog straha za svoj položaj unutar preduzeća.\nDodaju da su studije predstavljene kao dokumenti od kojih će preduzeće imati koristi i određen interes, a zna se da ugovori koji su od interesa za neku instituciju podliježu Zakonu o javnim nabavkama.\nTvrde da u Direkciji „Šuma“ postoji služba za razvoj i istraživanje u kojoj je zaposlen veći broj inženjera šumarstva i magistara, a da IRPC radi oko 30 inženjera i magistara čija je uža specijalnost istraživanje i razvoj u oblastima koje su bile predmet ugovaranja sa fizičkim licima mimo preduzeća.\nU „Šumama“ nisu odgovorili na pitanje CAPITAL-a o tome šta je posao službe za razvoj i istraživanje u „Šumama RS“ i Istraživačko-razvojnog i projektnog centra i zašto oni nisu radili na izradi neophodnih dokumenata?\nŠumska gazdinstva idu stopama Direkcije\nNakon što se sklapanje ugovora sa fizičkim licima pokazalo kao dobar način izvlačenja novca iz javnog preduzeća, prema saznanjima CAPITAL-a, isto se pokušava sprovesti u šumskim gazdinstvima gdje su neki od ugovora već sklopljeni.\nPrema nepotvrđenim informacijama ŠG Banjaluka i ŠG Potoci sklopili su ugovore o izradi studija licima koja su zaposlena u Ministarstvu poljoprivrede, šumarstva i vodoprivrede RS, a ŠG Ribnik ima autorski ugovor sa, ni manje, ni više, nego direktorom tog gazdinstva koji treba da nadzire izgradnju kotlovnice gazdinstva kojim rukovodi.\nNaknadna objašnjenja Danilovića i Pantića\nNakon objave ovog teksta na adresu portala CAPITAL stigla su dodatna pojašnjenja profesora Danilovića i stav profesora Pantića koje možete pročitati u nastavku:\nStav profesora Damjana Pantića\nOdgovor profesora Milorada Danilovića na dodatna pitanja CAPITAL-a\nPodsjećamo, iz “Šuma RS” nema pojašnjenja o projektu vrijednom 800.000 KM.\nTagovi: Milorad Danilovićsume republike srpskesume rs\n02.12.2021 | 14:09\nIz ŠG “Čemernica” odbacili tvrdnje o šumskim krađama\n01.12.2021 | 13:15\n17.11.2021 | 13:16\nPovećanjem cijene rada prekinut štrajk u „Šumama RS“\n15.11.2021 | 13:09\nNakon ŠG „Romanija“, pobunu spremaju i radnici ŠG „Doboj“\nKomentari na članak: „Šume RS“ za milionske projekte angažuju fizička lica\n16.07.2020 u 20:22\nnaravno, ovo nece biti istrazeno od nadleznih organa, jer nema niti osnova sumnje… ili kako se to vec kaze


ZAJEDNO u nove pobede. Poručili su zajedno predstavnici Vaterpolo saveza Srbije i "Unika osiguranja" posle dogovorene nove, trogodišnje saradnje.\nUgovor u hotelu "Hilton" potpisali su predsednik VSS Viktor Jelenić i direktorka brenda i komunikacija "Unika osiguranja" Sonja Marić.\nJelenić je zahvalio na poverenju i podršci, a Marićeva je podvukla da je saradnja prerasla u pouzdano prijateljstvo:\n- "Unika" ponosno nosi trofej zvaničnog osiguranja vaterpolo tima Srbije od 2016. Ostaje osmi igrač reprezentacije i sigurna podrška VSS. Oslonjeni na zajedničke vrednosti, nastojimo da osiguramo vetar u leđa za vrhunske rezultate vaterpolo tima Srbije i u budućnosti.\nSelektor Dejan Savić rekao je da je saradnja sa "Unika osiguranjem", koja osigurava vaterpolo selekcije, prerasla u prijateljstvo:\n- Nadam se da ćemo ponoviti sve uspehe. Srbija je jedna mala zemlja, gde narod ne zna važnost osiguranja i velika je stvar približiti to ljudima. Ovo je hrabar iskorak, pogotovo u trenutku kada je klupski vaterpolo na putu prema novim uspesima.\nKapiten Filip Filipović je poklonio Marićevoj kapicu sa brojem 14, jer je "Unika osiguranje" uvek bila deo šampionske ekipe:\n- Nama igračima je uvek bila najvažnija bezbednost, a sa svakog takmičenja smo se vraćali zdravi i bezbedni. Drago mi je što se ova tradicija nastavlja i nadam se da će naredne generacije imati podršku i posle Tokija kada neki od nas odlaze.\nSport Vaterpolo delfini UNIQA osiguranje


Janković: ''Spremni smo na sve!'' - Sportske.net\nJanković: ''Spremni smo na sve!''\nU susret sutrašnjem revanš meču sa Bordoom, trener Crvene zvezde Aleksandar Janković izjavio je da zna sastav ekipe, ali je još uvek neizvesno da li će štoper Milan Jovanović moći da zaigra zbog povrede iz prvog meča na Marakani.\nTrener fudbalera Crvene zvezde Aleksandar Janković rekao je da, u slučaju da svi njegovi igrači budu spremni, neće imati dilemu oko sastava za sutrašnji revanš meč poslednjeg kola kvalifiakcija za Ligu Evrope s francuskim Bordoom u gostima.\n"Za nas je ovo veliki meč i veliki dan. Ne postoji igrač koji želi da propusti utakmicu i nadam se da će sutra svi biti na raspolaganju. Nemam dilemu oko sastava, ako svi budu mogli da igraju", rekao je Janković novinarima pred trening na stadionu "Šaban-Delmas" u Bordou.\n"Rezultat je aktivan i daje šansu i jednima i drugima. Na osnovu igre iz prvog meča, uz poštovanje protivnika, imamo čemu da se nadamo. Spremni smo za sutrašnji meč, potpuno smo mirni i svesni situacije u kojoj smo", istakao je trener crveno-belih.\nOn je kazao da se igrači Zvezde, iako su neiskusniji od francuskih rivala, neće predati bez borbe na terenu.\n"U Beogradu smo videli neke stvari u kojima možemo da budemo superiorniji i koje ćemo pokušati da iskoristimo. Bordo je bio favorit pre prvog meča, i dalje je, ali to ne znači da ćemo se predati", kazao je Janković.\n"Naš tim jeste mlad, oni imaju veće iskustvo, ali računali smo na to u pripremi za ovaj meč i pokušaćemo da iznenadimo rivala. Spremni smo na sve", dodao je trener Crvene zvezde.\nOn je nekoliko dana pre prvog meča s Bordoom zamenio Roberta Prosinečkog na mestu trenera Zvezde i na pitanje novinara šta je razlog drugačije igre crveno-belih u odnosu na utakmice pre meča u Beogradu prošlog četvrtka, istakao upravo tu činjenicu.\n"Promena trenera uglavnom donosi pozitivan efekat na ekipu, bar u prvom trenutku, i do se desilo", kazao je Janković.\nDuel Zvezde i Bordoa počeće u 20.30. Zbog žutih kartona za Zvezdu neće moći da igra vezista Luka Milivojević, dok je zbog povrede još neizvestan nastup štopera Milana Jovanovića.


Radnički Niš i Novi Pazar predstavili nova pojačanja - Sportske novosti\nNaslovna Fudbal Transferi Fudbal Radnički Niš i Novi Pazar predstavili nova pojačanja\nRadnički iz Niša je juče angažovao tri pojačanja, a uz to su produžili saradnju sa Nikolom Aksentijevićem. Ikusnom Damiru Kahrimanu će novi konkurent za prvog golmana biti Filip Dujmović, doskorašnji golman Spartaka iz Subotice i golman mlade reprezentacije BiH. Tim sa stadiona „Čair“ su pojačali i štoper Aleksandar Bogdanović koji dolazi iz Voždovca i krilni napadač Aleksandar Mesarović koji dolazi iz ekipe IMT.\nNovi Pazar koji je u opasnoj zoni kada je opstanak u ligi u pitanju je angažovao četiri pojačanja. Od četiri pojačanja, tri igraju u poslednjoj liniji. Na poziciji štopera klub su pojačali Slobodan Rubežić i Jasmin Trtovac, a na poziciji levog beka Filip Jović. Pazarci su pazarili i vezistu Milana Jokića.\nPrethodni tekstEmil Rockov se vratio u Vojvodinu\nSledeći tekstPotencijalni prelazi – 21. januar 2022.


U Skupštini APV pušten u rad sistem e-parlament | Savez vojvođanskih Mađara\nU Skupštini APV pušten u rad sistem e-parlament\nKonferencijom „E-parlament: digitalizacija u službi jačanja demokratije“ danas je obleleženo puštanje u rad e-parlament sistema u Skupštinu AP Vojvodine, koji je realizovan u saradnji sa Programom ujedinjenih nacija za razvoj (UNDP) i Švajcarske agencije za razvoj i saradnju (SDC).\nGovoreći o dosadašnjim uspesima u procesu digitalizacije javnih ustanova u Srbiji, kao i o narednim koracima, predsednica Vlade Republike Srbije Ana Brnabić da je Srbija na dobrom putu u ovoj oblasti ali da je nephodno nastaviti dalje sa radom kako bi se iskoristile sve prednosti koje donosi četvrta industrijska revolucija.\n„Skupština AP Vojvodine je dodatno doprinela digitalnom napretku ojačavajući temelje demokratije i građanske emancipacije, unapređujući efikasnost i transparentnost rada, unapređujući nadzornu ulogu i učešće javnosti u njenom radu i istovremeno doprinoseći većoj bezbednosti ingformacija“, rekla je premijerka Brnabić čestitajući svima koji su učestvovali u sprovođenju projekta.\nPredsednik Skupštine AP Vojvodine Ištvan Pastor istakao je ovo tehničko unapređenje vidi kao veliki iskorak u kvalitetu rada parlamenta i suštinsku promenu načina rada.\n„Sistem e-parlamenta doprinosi transparentnosti rada, a time i jačanju demokratije i ugleda samog parlamenta. Takođe, ovo je veliki iskorak u brzini, smanjenju troškova i efikasnosti u radu Skupštine AP Vojvodine“, ocenio je predsednik Pastor. On je dodao da je, pored sistema e-parlamenta, tokom ovog mandatnog perioda veliki napredak postignut i time što se skupštinski dokumenti prevode na jezike u službenoj upotrebi i što je ta mogućnost višejezičnosti proširena i na rad odbora.\nPredsednik Pokrajinske vlade Igor Mirović zahvalio se svima koji su učestvovali u realizaciji ovog uspešnog projekta naglasivši da su svi radovi izvršeni u zadatom vremenskom okviru, bez probijanja rokova. On je dodao da pokrajinski parlament sada može da posluži kao primer i parlamentima lokalnih samouprava koje bi trebale u narednom periodu da pređu na isti sistem rada.\n„Digitalizacija javnih ustanova u Republici Srbiji je jedan od prioriteta zbog velike uštede vremena, smanjenja troškova i ubrzanja procedure rada“, rekao je predsednik Mirović.\nPrisutnima su se obratili i ambasador Švajcarske u Srbiji Filip Žeral Gi i stalna predstavnica UNDP Fransis Pikap ocenivši da su parlamenti imaju ključnu ulogu u sprovođenju demokratije, te da je neophodno praćenje razvoja tehnologije i unapređenje znanja u korišćenju digitalnih alata kako bi taj posao bio uspešno obavljen, čemu je, prema njihovim rečima, Skupština AP Vojvodine dala dobar primer.\nKonferenciji su prisustvovali potpredsednici Skupštine AP Vojvodine i Pokrajinske vlade, pokrajinski poslanici, članovi radne grupe za uvođenje e-parlamenta, predstavnici lokalnih samouprava iz Vojvodine, predstavnici IT kompanija i studenti Univerziteta u Novom Sadu.


Meksiko Siti strahuje od militarizacije - KONTRAPUNKT - - Meksiko Siti strahuje od militarizacije\nSreda, Maj 17, 2006 - 01:53 AM NT - 973 Reads Iz drugih izvora\nMeksiko Siti strahuje od militarizacije\nVašington - Predsednik SAD Džordž Buš planira da pošalje pripadnike Nacionalne garde kako bi patrolirali duž južne granice SAD s Meksikom, što je podstaklo zabrinutost njegovog dugogodišnjeg saveznika, meksičkog predsednika Visentea Foksa koji je pozvao Buša i izrazio mu svoju zabrinutost. Zvaničnici Bele kuće su izjavili da je Buš uverio Foksa da nije razmotreno stalno prisustvo snaga Nacionalne garde na granici dveju zemalja.\n"Predsednik je jasno rekao da SAD smatraju Meksiko za prijatelja", izjavila je Maria Tamburi, portparol Bele kuće. Ona je izjavila da je predsednik Foksu rekao: "Ono što je razmotreno nije militarizacija granice, već privremena podrška personala Nacionalne garde na graničnoj patroli".\nU sinoćnjem televizijskom obraćanju naciji Buš je nazvao veoma značajnim prisustvo snaga Nacionalne garde na granici. Izveštaj o planu izazvao je zabrinutost proteklog vikenda među kongresmenima, uključujući i Republikance koji su izjavili da se plaše Nacionalne garde koja je već znatno proširila svoje vojne misije u inostranstvu, ali i u zemlji gde je odgovarala na prirodne katastrofe. Buš je juče naveo i nekoliko drugih predloga, od kojih neki imaju za cilj zatvaranje granice i proterivanje radnika koji su ilegalno u SAD. Bušovi pomoćnici su izjavili da će Buš ponoviti pozive za ponovno razmatranje zakona o imigrantima koji uključuje odredbe o davanju ilegalnim imigrantima prava na legalan rad u SAD.\nInače, ministri odbrane SAD i Meksika sastali su se u petak u Pentagonu. U izveštaju iz kancelarije meksičkog predsednika kaže se da je tokom 30. minuta razgovora s Bušom Foks ponovio američkom predsedniku svoje uverenje da bi najbolji način za rukovođenje problemom ilegalnih imigranata bilo sadržajnije zakonodavstvo. Migracija je ključna tačka Foksove spoljne politike u poslednjih šest godina njegovog mandata. S. D.


MO: Nije bilo zloupotreba službenog položaja | Балканска правила\nBeograd — Ministarstvo odbane saopštilo je da se svaka informacija o zloupotrebama službenog položaja i drugim eventualnim nezakonitim aktivnostima pažljivo proverava.\nTo je, ističe Ministarstvo, bio slučaj i sa informacijama iz jučerašnjeg saopštenja Vojnog sindikata Srbije.\n„Proverom je utvrđeno da nije bilo zloupotreba službenog položaja i pribavljanja protivpravne imovinske koristi. Vojni sindikat Srbije nije dostavio nikakve dokaze koji bi potvrdili navedene nezakonite aktivnosti“, navodi se u saopštenju.\nU Vojsci Srbije niko nije zaštićen i bilo kakav dokaz o činjenju propusta pripadnika Vojske Srbije doprineo bi da nadležni organi vojne policije preduzmu odgovarajuće mere, navodi Ministarstvo.\nVojni sindikat Srbije saopštio je juče da je podneo krivičnu prijavu protiv brigadnog generala V.Z. i potpukovnika N.D. zbog, sumnje da su u saizvršilaštvu počinili krivična dela zloupotreba službenog položaja.\nPrijavljeni se, kako navodi taj sindikat, sumnjiče da su tokom 2015. i 2016. godine, zloupotrebljavajući svoj službeni položaj i falsifikovanjem službenih evidencija kroz koje su prikazivali fiktivno ostvareno radno vreme, pribavili protivpravnu imovinsku korist i iznosu većem od milion dinara.\nOni se po Vojnom sindikatu Srbije sumnjiče i da su u periodu od februara do juna 2016. godine, licima iz kriminogene sredine, javnosti poznatim kao Vučko, Sale Mutavi i Velja Nevolja, kao i drugim licima koji nisu pripadnici Vojske Srbije, omogućili da u vanradno vreme koriste strelište, naoružanje i municiju Vojske Srbije kako bi uvežbavali gađanje iz vatrenog oružja.\n← „Da objasne kako kriminalac uđe da isprobava vojno oružje“\n„Vojska dala strelište i oružje Vučku, Mutavom i Nevolji“ →


Povodom obilježavanja 70. godina postojanja i uspješnog rada GKUD „Bosna“ Tuzla, večeras je u galeriji Bosanskog kulturnog centra otvorena izložba. Posjetioci imaju priliku da pogledaju fotografije, tradicionalne nošnje, pehare, diplome odnosno sve ono što je ostavilo trag u dugogodišnjoj historiji postojanja društva.\n- Bivši i sadašnji članovi, kao i svi ostali građani Tuzle, sada se na jednom mjestu mogu upoznati se sa detaljima koji su za društvo vezani od samog osnivanja pa sve do danas. Sve ono što brižno čuvamo u našoj arhivi sada smo pokazali javnosti – kazao je za Tuzlarije Enver Hukić, sekretar u GKUD „Bosna“.\nMeđu izloženim eksponatima su dva najvažnija odlikovanja, a to su ordeni za zasluge za narod. „Jedan smo dobili u bivšoj Jugoslaviji, a drugi u ratu od tadašnjeg ratnog predsjedništva Republike Bosne i Hercegovine˝, pojasnio je Hukić i dodao da će u ovoj godini koja za njih predstavlja "mali jubilej" imati i niz drugih aktivnosti, na kojima će, između ostalog, ugostiti kulturno-umjetnička društva iz Sarajeva i Banjaluke.\nIzložba ostaje otvorena naredna tri dana.


Konvancija SDP BiH povodom Dana državnosti Bosne i Hercegovine - Kozarac.ba\nObavještavamo građane, prijatelje, simpatizere i članove Socijaldemokratske partije Bosne i Hercegovine da će se dana 23.11.2008. godine u Pozorištu Prijedor, sa početkom u 12:00, održati prigodna Konvencija SDP BiH povodom Dana državnosti Bosne i Hercegovine.\nKonvenciji će prisustvovati cjelokupno Predsjedništvo SDP BiH, Glavni odbor stranke, te brojne delegacije iz cijele Bosne i Hercegovine.\nPored Zlatka Lagumdžije i Željka Komšića ovom prigodom će se prisutnima obratititi i profesor Zdravko Grebo, te mnoga druga istaknuta lica sa aktuelne bosanskohercegovačke društvenopolitičke scene.\nPozivamo Vas da svojim prisustvom doprinesete svečanom karakteru ovog značajnog dešavanja kojim potvrđujemo vrijednosti političkog opredjeljenja SDP BiH koje kaže da država Bosna i Hercegovina nije ničija lična svojina u smislu nacionalne, političke ili bilo koje druge pripadnosti, već je ona država svih njenih građana po čijoj je mjeri i sazdana kroz odluke ZAVNOBiH-a koje predstavljaju temelj savremene državnosti Bosne i Hercegovine.\nCentar za informisanje OO SDP BiH Prijedor


Zlato i bronza za pionirke GK "Zaječar" na takmičenju u Kostolcu - Glas Zaječara\nHome Sport Zlato i bronza za pionirke GK „Zaječar“ na takmičenju u Kostolcu\nZlato i bronza za pionirke GK „Zaječar“ na takmičenju u Kostolcu\nGimnastičarke Zaječara nakon odličnog otvaranja klupske sezone u Pirotu krajem aprila, nastavljaju sa odličnim rezultatima, piše Glassporta.rs.\nNaime, minulog vikenda u Kostolcu, na programu je bilo 1. kolo Pionirske gimnastičke lige Gimnastičkog saveza jugoistočne Srbije na kome su učestvovale I, II i III selekcija ekipa iz Niša, Kruševca, Prokuplja, Negotina, Knjaževca, Zaječara i domaćeg Kostolca.\nZaječarke su ostvarile sjajan rezultat, pošto su donele kući dve medalje u ekipnoj konkurenciji. Naime, I selekcija u sastavu Nađa Ćelić, Iva Radulović, Janja Spasić i Iva Filipović osvojila je 3. mesto i bronzanu medalju, dok je u izuzetno jakoj konkurenciji zlato i pehar za prvo mesto pripao članicama II selekcije Gimnastičkog kluba “Zaječar”. Za II selekciju nastupile su Lena Ivanović, Anđa Manić, Eva Grozdanović, Sofija Micić i Antonija Golubović, koje su u generalnom plasmanu ostvarile najbolji rezultat od svih ekipa u Kostolcu.\nVeć za dve nedelje članice Gimnastičkog kluba “Zaječar” očekuje Prvenstvo Srbije u A programu, čiji domaćin će takođe biti Kostolac, dok će nakon toga Zaječarke nastupiti i na tradicionalnom Vidovdanskom turniru u Kruševcu.\nPrethodni tekstU sredu nekoliko sela bez struje\nNaredni tekstDnevni horoskop za sredu 26. maj


RIO Kostolac - Istorijat\nNaslovna > RIO > Istorijat\nPrivredno društvo za rekultivaciju i ozelenjavanje zemljišta „RIO“ d.o.o Kostolac je osnovano ugovorom o osnivanju koji su zaključili „Elektroprivreda Srbije - Javno preduzeće Površinski kopovi Kostolac“, Kostolac sa p.o. broj 8589 od 23. septembra 2003. godine i „Elektroprivreda Srbije - Javno preduzeće Termoelektrane Kostolac“, Kostolac sa p.o. broj 2200 od 24.09.2003.godine, koji je dopunjen Aneksom ugovora o osnivanju koji su zaključili "Elektroprivreda Srbije – Javno preduzeće Površinski kopovi Kostolac", Kostolac sa p.o. broj 979 od 21.septembra 2005.godine i "Elektroprivreda Srbije – Javno preduzeće Termoelektrane Kostolac", Kostolac sa p.o. broj 7094/2.2, od 21. septembra 2005. godine i upisano je u Registar privrednih subjekata pod brojem 13516.\nUgovorima o prenosu udela u Preduzeću za rekultivaciju i ozelenjavanje zemljišta „RIO“ d.o.o. Kostolac, zaključenim dana 11. oktobra 2005. godine, između „Elektroprivreda Srbije - Javnog preduzeća Površinski kopovi Kostolac“, Kostolac i "Elektroprivrede Srbije – Javnog preduzeća Termoelektrane Kostolac", Kostolac i Vlade Republike Srbije, celokupan udeo i sva osnivačka prava preneti su na Republiku Srbiju.\nDruštvo je osnovano kao jednočlano društvo s ograničenom odgovornošću sredstvima u državnoj svojini.\nOsnovna delatnost Privrednog društva je rekultivacija i ozelenjavanje rigidnih i jalovih zemljišta nastalih usled rada energetskih i industrijskih pogona PD "TE-KO Kostolac", Kostolac.\nPored pretežne delatnosti, Privredno društvo obavlja i sledeće:\n• održavanje već postojećih zelenih površina i njihova zaštita od požara,\n• uređenje i održavanje parkova, zelenih i rekreacionih površina,\n• proizvodnja rasada cveća i ukrasnog bilja i parkovskih šumskih zasada,\n• usluge u uzgoju i iskorišćavanju šuma,\n• usluge pejzažne arhitekture i sl.\nDo 2014. godine sekundarni program proizvodnje je ukrasno cveće, uzgajano u plasteniku površine 400 m2 koji je stacioniran u krugu preduzeća.\nPočev od 2015. godine Privredno društvo stavlja veći akcenat na proizvodnju i to: u postojećem plasteniku, plasteniku – ružičnjaku površine 25 ari u kojima se proizvodi cvet rezane ruže, poljoprivrednu proizvodnju.


Vježba 'EUFOR - Brzi odgovor 2021' će biti održana od 13. septembra do 3. oktobra u južnom dijelu BiH\n“Članovi Predsjedništva BiH Željko Komšić i Šefik Džaferović nastavljaju da svojim nezakonitim i antiustavnim ponašanjem, degradiraju ovu instituciji i od nje prave cirkus”, rečeno je Srni iz Kabineta člana Predsjedništva BiH Milorada Dodika.\n– Komšić, kojem su usta puna BiH, a sve radi na srozavanju i sramoćenju njenih institucija, saziva vanrednu sjednicu na kojoj on i Džaferović donose neku odluku o odobravanju održavanje vježbe ‘EUFOR – Brzi odgovor 2021’. Oni na taj način samo ismijavaju i BiH i instituciju čiji su članovi, a koja bi trebalo da bude profesionalna i ozbiljna – istakli su iz Dodikovog Kabineta upitani da prokomentariše današnju vanrednu sjednicu Predsjedništva BiH.\nIz Kabineta tvrde “da bi obojica za početak trebalo da znaju osnovne stvari, a to je da komandant EUFOR-a, u skladu sa Aneksom 1-A Dejtonskog mirovnog sporazuma, samo obavještava Predsjedništvo o održavanju redovne godišnje vježbe”.\n– Ovakve vježbe se izvode niz godina i imajući u vidu da je tada povećano prisustvo pripadnika EUFOR-a na terenu, što bi moglo da izazove neku vrstu uznemirenja u javnosti, komanda redovno obavijesti sve institucije i javnost u BiH – poručuju iz Dodikovog Kabineta.\nTvrde da se ova informacija EUFOR-a mogla samo primiti na znanje i to na nivou tehničkih organa Predsjedništva.\n– Dakle, Predsjedništvo o ovom pitanju ne može da donosi odluke jer se to od njega i ne traži. Sve odluke koje se tiču odbrane mogu biti donesene samo jednoglasno, tako da su danas na taj način prekršili Ustav i Poslovnik – naglasili su.\nIz Predsjedništva BiH ranije danas je saopšteno da su članovi Predsjedništva BiH Željko Komšić i Šefik Džaferović na Vanrednoj sjednici “odobrili održavanje vježbe ‘EUFOR – Brzi odgovor 2021’, na osnovu pisma upućenog od komandanta EUFOR-a general-majora Aleksandera Placera”.\nVježba će biti održana od 13. septembra do 3. oktobra u južnom dijelu BiH, navedeno je u saopštenju.\n#milorad dodik#šefik džaferović#željko komšić


Generisanje izveštaja domaćina za Webex Webinars\nMožete da generišete izveštaje domaćina za webinare koje ste hostotili na vašoj lokaciji. Ovi izveštaji uključuju informacije o vebinarima u navedenom opsegu datuma, listu webinara kojima je prisustvovao navedeni korisnik na vašoj lokaciji, istoriju preuzimanja izveštaja koje ste generisali i izveštaje o Q&A, ćaskanju i aktivnostima anketiranja za snimljene vebinare.\nMožete prikazati i generisati sledeće izveštaje:\nWebinar izveštaj rezimea– Lista webinara koje ste ugostili iz navedenog opsega datuma. Ova lista uključuje webinar temu , ID, tip, ime domaćina, e-poštu domaćina, broj registrovanih učesnika i učesnika na vebinaru, broj odsutnih učesnika, datum i vreme webinarai trajanje vebinara .\nIzveštaj o istorijiučesnika – Lista webinara kojima se učesnik pridružio na vašoj lokaciji.\nIstorija preuzimanja izveštaja– Istorija preuzimanja izveštaja generisanih za vaše webinare.\nQ&A, chat i anketni izveštaj zavebinare– Izveštaj za Q&A, ćaskanje i aktivnost anketiranja za dovršene vebinare. Ako se Q&A ili anketiranje obavlja pomoću Slida, domaćini mogu da pronađu te informacije u Slido-ovomizveštaju.\nOvaj izveštaj je dostupan samo za snimljene webinare.\nPrijavite se na Svoju Webex lokaciju, azatim izaberite stavku Kalendar > dovršeno.\nIzaberite tip izveštaja koji želite – Snimanje, Registracija (ako je registracija bila potrebna), Prisustvo ili Aktivnost.\nU okviru izveštaja Aktivnost postoje odvojeni izveštaji za Ćaskanje, Q&A i anketiranje.\nGenerisanje izveštaja o prisustvu i registraciji za sastanke i vebinare


Početak letnje sezone - Ozonpress :: internet portal\nTag: odbojka, početak, sezona\nKao i svake godine Odbojkaški klub „Čačak“ započeo je sa Akcijom „ODBOJKA NA OTVORENOM,, postavljanjem konstrukcije i mreže u dvorištu Osnovne škole „Milica Pavlović“ uz saradnju sa Aktivom nastavnika fizičkog vaspitanja. Cilj ove akcije je animiranje dece iz škole i omladine sa ovoga područja grada da se bave fizičkim vežbanjem. Rukovodstvo škole je pripremilo i asfaltiralo sportske terene za ovu godinu, tako da je ova akcija samo nastavak njihovog zalaganja.\nU planu je u narednom periodu i tradicionalno postavljanje odbojkaške mreže na sportskim terenima Osnovne škole „Dr.Dragiša Mišović“ uz pomoć njihovog Aktiva i rukovodstva i na terenu Sportskog centra Mladost uz pomoć direktora i upravnog odbora centra.\nU planu Odbojkaškog kluba „Čačak“ su i pregovori o postavljanju i sa još dve škole i to sa školom „Ratko Mitrović“ i sa školom u Preljini.


Radio Tivat | Opština Tivat danas dodjelila 34.100 e za NVO\n30 апр Opština Tivat danas dodjelila 34.100 e za NVO\nPosted at 11:52h in Opština\tby\tweb master\nPotpisivanjem ugovora sa predstavnicima nevladinih organizacija, danas je u Opštini Tivat dodjeljeno ukupno 34.100 e za realizaciju njihovih projekata, sa konkursa za 2015.godinu.\nOd ukupne opredjeljene sume iz Budžeta opštine Tivat za ovu godinu od 55.000 e, ovom prvom raspodjelom sredstava je pomognuto 25 tivatskih NVO, od ukupno 35 koje su konkurisale, tako da je za drugu raspodjelu ostalo još 20.900 e, objasnila je Dubravka Nikčević, sekretarka Sekretarijata za upravu i društvene djelatnosti.\n“ Dvadeset pet kriterijuma po svakom projektu je Komisija trebala da razmotri da bi donjela odluke a sazrelo je vrijeme da se neke stavke Odluke o raspodjeli sredstava NVO, izmjene i dopune kao i Poslovnik o radu Komisije“, rekla je Nikčević. Prema riječima Ivana Novosela, Odluka je dobra ali neki njeni parametri su teško primjenljivi i trebalo bi ih pojednostaviti kako bi raspodjela bila pravična. Po njemu, ovo je najveći broj ponudjenih projekata do sada, a opština Tivat je i dalje prepoznata po tome što, u odnosu na sve ostale crnogorske opštine, najviše sredstava odvaja za NVO: „Nisu ovo mala sredstva, mada su projekti mnogo finansijski teži od naše pomoći. Medjutim mi računamo na vaše aktivnosti i organizacione kapacitete kojim možete aplicirati kod drugih donatora i sponzora, da bi ih dopunili potrebna sredstava. Opština Tivat doživljava civilni sektor kao partnera koji će doprinjeti kvalitetu življenja u našem gradu i kvalitetnoj realizaciji strateških planova i projekata naše opštine“.\nPodsjetivši da je manifestacija „Dan mladosti“ NVO „Generalni konzulat“, prepoznata kao najmasovniji dogadjaj u okruženju i da je uvrštena u kalendar značajnih kulturno-zabavnih manifestacija u Crnoj Gori, njen predsjednik Marko Perković je uložio žalbu na rješenje Komisije i sumu koja je opredjeljena za ovaj dogadjaj, istakavši da je nerealna i nedovoljna i za najosnovnije stavke u organizaciji. Perković je kazao da ne želi da ovom manifestacijom opterećuje postojeći fond za NVO i prelaže da Opština nadje modalitet da se „Dan mladosti“ ipak održava.\nNovosel je ukazao na nužnost razvijanja menadžerskih sposobnost predstavnika NVO-ja za iznalaženje dodatnih izvora sredstava kod drugih sponzora i objasnio da će odluku o tome kome će biti pokrovitelj, Opština donjeti kada se napravi zvaničan kalendar opštinskih manifestacija.\nPredsjednik NVO „Pravi put“, Djordje Trajčevski je predložio da se dobri projekti NVO uvrste u programe Javnih ustanova i pozvao predstavnike organizacija da se više uključe u rad opštinskog Parlamenta, podsjetivši da, od 64 registrovanih tivatskih NVO, samo 4 koriste instituciju Slobodne stolice.\nKrsto Krstović iz „Lovačkog udruženja Tivat“smatra da bi Sekretarijat za upravu i društvene djelatnosti, osim projekata koje nude NVO, morao analizirati i njihov rad kao i brojnost članstva, jer ima organizacija koje ne održavaju godišnje Skupštinu ili podnijele Finansijske izvještaje, te da bi Sekretarijat trebao da napravi selekciju dobrih i loših NVO i tako olakša rad Komisiji za raspodjelu sredstava.


Saopštenje "Dosta je bilo" Zaječar\nIntervju uživo Saša Radulović\n(VIDEO) DJB i Dveri najavljuju zaje...\nDosta je bilo i Dveri potpisali su...\nIstočna Srbija • Saopštenje\nSaopštenje „Dosta je bilo“ Zaječar\nJoš početkom decembra upozorili smo naše sugrađane da je grad Zaječar zaključio na ime novogodišnje dekoracije ugovor sa firmom Kip Lajt u iznosu od 2.229.400 bez PDV-a .\nU izjavi lokalnom portalu , gradonačelnik Zaječara obavestio je javnost da je grad kupio samo pingvina i iglo, te nije kupovao ništa drugo ove godine,osim napred navedenih ukrasa i „nekih“creva .Sve to , po izjavi, košta nešto malo,a nikako skoro 30.000 eura .\nUkoliko je to istina onda je javna nabavka laž, tender montiran.\nZaječarskom odboru „Dosta je bilo“ je potpuno jasno da je vlast čiji je on deo zatečena našim obnarodovanjem burazerskih tendera i dilova , kao i to da na ovaj način, neistinom pokušava da se izvuče iz situacije vezane za firmu Kip Lajt i njene sumnjive poslove širom Srbije, od kojih je poslednji u Beogradu sa jelkom od 83.000 eura podigao javnost Srbije na noge a i Zaječar doveo u žižu interesovanja zbog nabavke novogodišnjih ukrasa.\nKako vidimo u konkursnoj dokumentaciji ove javne nabavke,osim igla i pingvina grad je izrazio potrebu i za led crevima ,konektorima i ostalom sitnijom tehničkom opremom.Ako su tačni navodi gradonačelnika da su samo jedan iglo i jedan pingvin kupljeni za cenu od 2.229.000 bez PDV-a , onda govorimo o još većoj pljački javnog novca, jer onda samo oni kostaju oko 22.000 eura.\nNovogodišnji ukrasi koji su predmet javne nabavke inače u prodaji se mogu naći za\n1038,70 eura pingvin 5198,70 eura iglo\nDoduše, firma koja u katologu nudi proizvode po ovim cenama , nije učestvovala na zaječarskom tenderu ali se na njemu pojavila firma koja je po specifikaciji konkursne dokumentacije ponudila potpuno istu cenu od 2.229.400.kao i Kip Lajt.\nU slučajevima nameštanja tendera ,često se podnose dve identične ponude burazerskih firmi ,a kao kriterijum izbora se u takvim slučajevima može istaći duže vreme otplate.\nNa osnovu kog kriterijuma je firma Kip Lajt dobila ugovor za ovu javnu nabavku?\nVremena u kojima su gradski političari glumatali neinformisanost o tome šta i kako grad kupuje ,pa sa neistinama izlazili u medije i obmanjivali javnost su prošla.Zaječar nije više kasica prasica gradskih političara u koju oni guraju ruku kad im se prohte, a da to građani ne saznaju.\nGradski odbor „Dosta je bilo“obaveštavaće redovno građane o tome kako se troši javni novac,kao što je i do sada radio transparentno i sa dokazima.\nKosovo i Metohija • Politika • Policija • Saopštenje • Spoljna politika\nŠta svet misli o političkoj pozadini ubistva Olivera Ivanovića\nSiniša Mali laže, tužilaštvo da reaguje\n12. sednica Skupštine – pred Novu godinu jer služi samo za ukras


Lev: Format Mundijala je idealan, ne treba ga razvodnjavati – Sport\nSelektor fudbalske reprezentacije Nemačke Joakim Lev ne slaže se sa predlogom oko promene formata Svetskog prvenstva, po kome bi na turniru, umesto 32, učestvovalo 48 ekipa.\nNovi predsednik Međunarodne fudbalske federacije Đani Infantino dugo se zalaže za proširenje Mundijala.\nOn je rekao da se razmišlja o ideji da 16 ekipa završe takmičenje već posle samo jedne utakmice, u uvodnoj plej-of rundi.\nLev je agenciji DPA rekao da nije upoznat sa konkretnim planovima, ali da je trenutni format od 32 ekipe na Mundijalu „odličan i idealan“.\n„Najbolje ekipe bi trebalo da igraju na Svetskom i Evropskom prvenstvu. Ako uvećate broj učesnika, razvodnjićete kvalitet turnira“, rekao je Lev, koji je 2014. godine sa Nemačkom osvojio Svetsko prvenstvo u Brazilu.\nlev, mundijal, ne menjati, sistem, takmicenje


Andrej Vučić je, trenutno, i tužilac i tuženi - Ekonomske Vesti\nAndrej Vučić je, trenutno, i tužilac i tuženi\n5. nov. 2014 Luka Matić Andrej Vučić, Asomacum, Gordana Vuković, Privredni sud\nSudija Mirjana Jovanović, kojoj je dodeljen slučaj utvrđivanja ništavnosti osnivačkog akta preduzeća Asomacum, a po tužbi Andreja Vučića, prvo će morati da odredi privremenog zastupnika tog preduzeća jer je po trenutnom stanju Andrej Vučić i podnosilac tužbe i tuženi.\n„Po stanju u Agenciji za privredne registre tužilac je ujedno i zastupnik (preduzeća Asomacum prim.aut), a on, sve i da jeste, ne može da bude i tužilac i zastupnik zbog tog sukoba interesa. I u redovnim situacijama se postavlja privremeni zastupnik, a pogotovo u ovom slučaju“, rekla nam je Gordana Vuković, portparol Privrednog suda u Beogradu.\nPrivremeni zastupnik preduzeća Asomacum biće izabran iz redova advokata.\nDa bi bilo zakazano prvo ročište u ovom slučaju, nakon izbora privremenog zastupnika, moraće da se ispoštuje i još nekoliko „tehnikalija“. Tužiocu će biti ispostavljen predujam troškova, koji on mora da plati, a posle toga sledi i obavezna objava oglasa u Službenom glasniku. Tek nakon toga se privremenom zastupniku predaje tužba, a s obzirom da je navedena „formale vrednost“ u ovom sporu, tačnije 10.000 dinara, ročište će biti odmah zakazano.\nNa naše pitanje koliko bi ovaj proces mogao da potraje, Vukovićeva je istakla da sve zavisi od dokaza koje sud odredi da treba da se iznesu, ali da ovakvi slučaju obično „ne traju predugo“.\n← I Poljska traži promenu cene gasa\nRusi stižu na Kopaonik preko niškog aerodroma →\nEkskluzivno: Perčeviću prihvaćen plan reorganizacije\n24. okt. 2014 Luka Matić Komentari su isključeni na Ekskluzivno: Perčeviću prihvaćen plan reorganizacije\n15. nov. 2014 Andrija Matić Komentari su isključeni na Perčević uhapšen


Ciklus humanitarnih koncerata Muzičke omladine - Ritam Grada - vesti Kragujevac\nPočetna Kultura Ciklus humanitarnih koncerata Muzičke omladine\nMuzička omladina, uz podršku grada Kragujevca, organizuje ciklus koncerata za najmlađe i one starije, sa ciljem prikupljanja novčanih sredstava za lečenje Mihajla i Dimitrija Kragovića, kao i oživljavanja koncertnih aktivnosti mladih i pružanja mogućnosti da svoj talenat predstave publici.\nU okviru događaja biće organizovana tri koncerta, 27, 28. i 29. decembra od 20 časova, na kojima će nastupiti bivši i sadašnji studenti Filološko-umetničkog fakulteta Univerziteta u Kragujevcu. Na programu će se naći dela Skarlatija, Ramoa, Mocarta, Rahmanjinova, Pulanka, Betovena…\n“Muzička omladina – Kragujevac je pronašla način da koncertnu umetnost izvuče iz mraka koji nas je zadesio usled pandemije novog virusa, što upravo i simbolizuje znak “Izlaz”, koji smo ubacili na plakat projekta “Ciklus koncerata za najmlađe i one starije”. Ovaj znak predstavlja izlaz muzičke umetnosti iz mraka koncertnih sala na svetlost internet scene, pred publiku kojoj nema granica”, saopštili su organizatori\nNa kom god meridijanu se nalazili, imaćete priliku da budete publika ovih koncerata koji će biti emitovani iz Svečane sale Prve kragujevačke gimnazije putem YouTube kanala Muzičke omladine-Kragujevac, u nedelju, 27. decembra, ponedeljak, 28. decembra i utorak, 29. decembra, od 20 časova.\nKoncerti će, kao i prethodni, biti humanitarnog karaktera. U publici će se i ovog puta naći plišani medvedići, namenjeni kao poklon onima koji uplate donaciju u iznosu od 5.000 dinara na račun #zaMihajlaiDimitrija, otvoren pri fondaciji Budi human, o čemu se detaljnije možete informisati putem facebook, ili instagram stranice @muzicka.omladina.kg, ili putem mejl adrese muzicka.omladina.kg@gmail.com.\nBudite publika ovih koncerata i ulepšajte sebi poslednje večeri 2020. godine, koju ćemo svi dugo pamtiti po mnogim iznenađenjima koje nam je donela. Podržite mlade umetnike koji su vredno vežbali, a ujedno pomozimo našim malim sugrađanima, Mihajlu i Dimitriju, da što pre odu na potrebno lečenje.\nSve dodatne informacije možete pornaći na adresi fb.com/muzicka.omladina.kg.\nPrethodni članakDašić: Rešavanje problema zagađenja vazduha je prioritet\nSledeći članakNovi uspesi mladih igrača BK RAVENS KG


Novi izgled saobraćajnica na Zabjelu: Rekonstruisane ulice Ilije Plamenca i 27. marta dobile biciklističke staze i drvored – Glavni Grad Podgorica\nGradonačelnik Podgorice dr Ivan Vuković, sa saradnicima, obišao je danas završene radove na rekonstrukciji ulica Ilije Plamenca i 27. marta na Zabjelu koje su dobile potpuno novi izgled i funkciju.\nGradonačelnik je saopštio i da će na raskrsnici kod Zabjelske vektre biti izgrađen novi kružni tok u cillju veće bezbjednosti svih učesnika u saobraćaju, a posebno djece koja pohađaju OŠ Oktoih. On je naglasio da će veoma brzo na Zabjelu krenuti i formiranje nove parkovske površine. „To je nešto što Podgorica čeka dugi niz godina i za te namjene smo u Budžetu opredijeli 100.000 eura. Računam da ćemo projektno rješenje imati do kraja jula mjeseca i nakon toga ćemo polako ući u faznu gradnju parka koji je ambiciozno zamišljen, jer će ukupna vrijednost tog projekta premašiti pola miliona eura“, istakao je Vuković i najavio da će prvo naredno dječije igralište koje će Glavni grad graditi biti na Bulevaru Stanka Dragojevića.\nDirektor gradskog preduzeća Putevi d.o.o. Radenko Bulatović podsjetio je da su radovi na rekonstrukciji ulica trajali 22 dana. “Sanirali smo preko 14.000 m2 asfalta, podigli smo oštećeni asfalt, pripremili podlogu za asfaltiranje, rekonstruisali preko 60 slivničkih rešetaka, uradili završni sloj, iscrtali horizontalnu signalizaciju. Prvobitno je saobraćajnica imala četiri saobraćajne trake, sada ima tri i obostranu biciklističku stazu. Odrađena je i sanacija trotoara, oko 1.000 kvadrata i rekonstruisano 350 metara kvadratnih postojećeg trotoara. Vrijednost investicije Puteva bila je preko 365.000 eura”, istakao je Bulatović.\nDirektorica gradskog preduzeća Zelenilo Daca Popović je istakla da privredno društvo na čijem je čelu svakodnevno sprovodi aktivnosti na sadnji drveća, kako novih drvoreda, tako i u blizini dječjih igrališta i na novoformiranim zelenim površinama i parkovima. “U posljednjih pola godine zasadili smo više od 400 odraslih sadnica. Formirali smo drvorede u Ulici V proleterske brigade, Vuka Karadžića, na Bulevaru Džordža Vašingtona, na Rimskom trgu, Ulici Ibrahima Koristovića, a najznačajniji je drvored platana na Cetinjskom putu gdje smo zasadili 125 odraslih sadnica”, naglasila je Popović. Ona je saopštila da je drugi po važnosti upravo novoformirani drvored u ulicama Ilije Plamenca i 27. marta duž kojih su posađene 122 sadnice lipe. “Pažljivo biramo vrste koje sadimo, trudimo se da su prilagođene klimatskim uslovima našeg grada, da su brzorastuće sadnice i da stvaraju veliku krošnju, a obzirom da je naš grad dio globalne kampanje Drveće u gradovima obećali da ćemo u ovoj godini zasaditi 10.000 sadnica”, zaključila je Popović.\nIzjava direktora gradskog preduzeća Putevi, Radenka Bulatovića:\nIzjava direktorice gradskog preduzeća Zelenilo Dace Popović:\nSnimak iz drona:\nKonkurs za idejno arhitektonskio rješenje istočne tribine gradskog stadiona... Uvodi se novi režim rada ugostiteljskih objekata i korišćenja parkinga u...


"Da rešimo šta sa Rusima u Nišu ili da gasimo centar" - TV ZONA PLUS - HD\n„Da rešimo šta sa Rusima u Nišu ili da gasimo centar“\nмај 5, 2017 diplomatski statut, Ivica Dačić, Srpsko - ruski humanitarni centar\n„To pitanje mora da se reši, ovako ili onako. Ja imam posebnu odgovornost, jer smo Sergej Šojgu i ja oformili taj centar”, rekao je Dačić za „Politiku“.\n„Zapadne zemlje imaju primedbe, iako su oni to isto, a i više od toga, dobili sporazumima sa Srbijom“, rekao je Dačić.\nŠef diplomatije je podsetio da je bivši predsednik Boris Tadić sa tadašnjom državnom sekretarkom Kondolizom Rajs 2006. godine potpisao Sporazum o zaštiti statusa i pristupu korišćenja infrastrukture u Srbiji u kom se kaže da će status osoblja SAD (oružane snage i civilno osoblje Ministarstva odbrane) biti ekvivalentan statusu administrativnog i tehničkog osoblja ambasade SAD.\nU sporazumu između članica NATO i ostalih država učesinica Partnerstva za mir, potvrđenog u Skupštini Srbije 2015. godine. takođe su slične formulacije, kaže Dačić, dok Vojna kancelarija NATO suštinski ima diplomatski imunitet.\n„Šta je onda problems a centrom u Nišu, koji čak nije ni vojni nego civlini i humanitarni i to zajednički srpsko-ruski? U predlogu sporazuma stoji gotovo ista formulacija“, rekao je on i upitao da li je problem što je Rusija u pitanju.\nDačić ukazuje na to da ovo već treću godinu izaziva smetnje u funkcionisanju centra u Nišu budući da Rusija ne izdvaja sredstva koja je namenila jer nije rešen status.\n„Ovo pitanje se mora rešiti ili centar ugasiti. Srbija mora da gleda svoj interes. Ako već ima bilateralne sporazume sa drugim zemljama, onda treba da ima sa Rusijom“, zaključio je Dačić.\nČanak: Zatvoriti Srpsko-ruski centar u Nišu\nPredsednik Lige socijaldemokrata Vojvodine Nenad Čanak založio se danas za zatvaranje Srpsko-ruskog humanitarnog centra u Nišu i ponovo zatražio od vlasti u Srbiji da javnosti saopšte o kakvoj je ustanovi zapravo reč.\n„Ukidanje ruskog tzv. Humanitarnog centa u Nišu nije samo pitanje ispravnog razumevanja međunarodnih i regionalnih okolnosti, već i očuvanja mira i stabilnosti u Srbiji. Takođe, pozivamo predstavnike vlasti da javnosti daju precizne odgovore o pravoj funkciji i ulozi ove misteriozne ustanove“, naveo je Čanak u saopštenju.\nOn je podsetio da su se do sada mogle čuti razne analize i interpretacije: od toga da je reč o obaveštajnom centru druge države na teritoriji Srbije, do toga da je reč o kamufliranoj ruskoj vojnoj bazi.\nVoda sa 16 javnih česama u Medijani!\nVatra u Vodovodu! Gorela instalacija u podrumu!


Politika: SNS (ne)smenjuje gradonačelnika Zaječara - BalkaniYUm.TV '); } //]]>\nSNS (ne)smenjuje gradonačelnika Zaječara\nČlan glavnog odbora SNS i šef odborničke grupe stranke u Zaječaru Saša Mirković izjavio je da će ta stranka sledeće nedelje lokalnom parlamentu podneti zahtev za razrešenje gradonačlenika Zaječara Boška Ničića.\nNičićev odgovor na tu inicijativu je da je "vladajuća većina u gradu potpuno stabilna i da Srpska napredna stranka neće uspeti da ga smeni sa mesta gradonačelnika".\nMirković je Tanjugu izjavio da za sada naprednjaci imaju podršku 22 odbornika za tu inicijativu, od ukupno 50, koliko čini gradsku skupštinu.\nOn je dodao da će SNS ovih dana intenzivno pregovarati sa Demokratskom strankom i sa SPS-om, kako bi Ničić bio smenjen a time "stavljena tačka na pljačku građana Zaječara i na bahatost i nepotrebno trošenje budžetskih para".\nMirković je rekao da su naprednjaci spremni da, osim sa demokratama i socijalistima, pregovaraju i sa odbornicima Preokreta, ali i sa delom odbornika URS-a.\n"U odborničkoj grupi URS-a postoje vrlo pošteni i korektni ljudi, koji čak na nekim prethodnim skupštinama nisu hteli da glasaju za predloge Ničića. Ali, ne dolazi u obzir dogovor sa samim Ničićem, jer smatramo da je on direktno, sa svojim kompanjonima, uništio grad i doveo građane Zaječara na ivicu bede. Nama su, dakle, prihvatljivi koalicioni partneri iz G17 plus", rekao je Mirković.\nOn je istakao i da aktuelni raspored snaga u skupštini Zaječara nije odraz volje građana, već je posledica "izborne krađe koja se desila na izborima 6. maja".\n"Zahtevamo od Tužilaštva i policije da konačno daju sud o tome šta se desilo u Zaječaru tokom izbora. Izborna volja građana je, po mišljenju pre svega nas iz SNS-a, i drugih stranaka, prekrojena, a posledica je da odbornička grupa URS, tj. sadašnji gradonačelnik Zaječara Boško Ničić ima toliko odbornika. To nije de fakto stanje u Zaječaru i nije odraz volje građana Zaječara", rekao je Mirković.\nPredsednik opštinskog odbora Demokratske stranke Zoran Mančić Tanjugu je rekao da je aktuelna koalicija URS-DS-SPS stabilna i da za sada nema razloga da se nešto menja po tom pitanju. Ipak, on je rekao da će poštovati svaku odluku stranačke centrale.\n"Ja ću gradski odbor DS-a voditi tako da on bude u vlasti. To je zadatak koji je DS u Zaječaru sebi dala još pre nekoliko godina, i ja se trudim da to tako i ostane", rekao je Mančić.\nOn je naveo da DS osam godina nije učestvovala u vlasti u Zaječaru i ocenio da to "nije dobro jer ta stranka ima dovoljno kvalitetnih kadrova da rad lokalne samouprave učini uspešnijim".\nPredsednik opštinskog odbora SPS-a Zaječar Dušan Ivanić Tanjugu je rekao da on za sada nije dobio stav partijske centrale o promeni postojeće koalicije na nivou Zaječara.\nČlanica predsedništva SNS Zorana Mihajlović izjavila je danas da će ta stranka lokalnim organima u Zaječaru prepustiti da sami donesu odluku o formiranju vlasti u toj opštini.\nGradonačelnik Zaječara Boško Ničić za Tanjug je danas izjavio da je vladajuća većina u gradu potpuno stabilna i da Srpska napredna stranka neće uspeti da ga smeni sa mesta gradonačelnika.\n"Što je babi milo, to joj se i snilo", rekao je Ničić reagujući na najave prvog čoveka SNS u Zaječaru.\nNičić je dodao da je Mirković najpre pokušao da pokrade izbore, organizovanjem hajke na njega i montiranjem snimaka tokom izborne noći, a da je potom "pravio cirkus, pa su ga iznosili iz skupštine, u najboljoj tradiciji Vojislava Šešelja 90-tih godina."\nSad mu je preostalo još da obmanjuje ljude kako ima 22, 20, 19... videćemo. Svako ima pravo da podnosi zahteve", rekao je Ničić.\nOn je izrazio sumnju u mogućnost da lokalni odbori DS-a i SPS-a promene stranu i pridruže se naprednjacima po nalogu stranačkih centrala.\n"Danas su medijima davali izjave da im ne pada na pamet da učestvuju u mojoj smeni i da na to ne mogu da utiču nikakvi stavovi iz centrala. Usput, znam da su demokrate dobile izričit stav centrale da to ne rade", izjavio je gradonačelnik Zaječara.\nVlast u Zaječaru čini koalicija URS, DS i SPS, sa ukupno 28 odbornika. Od 21 odbornika URS-a, 13 su članovi stranke "Živim za Krajinu" Boška Ničića, dok su njih osam članovi G17 plus. DS ima 4, a SPS 3 odbornika.\nOpoziciju čini SNS sa 20 i lista Preokret sa 2 odbornika.


Vučić u Lazarevcu poručio neće biti zatvaranja “Kolubare” - Galaxy Media\nVučić u Lazarevcu poručio neće biti zatvaranja “Kolubare”\nAleksandar Vučić, predsednik Srpske napredne stranke posetio je Lazarevac u okviru predizborne kampanje.\nNa skupu ispred Rudarske česme, Vučić se obratio prisutnim građanima i pre svega istakao da će kroz Lazarevac proći autoput „Vožd Karađorđe“, koji će našu opštinu spojiti sa koridorom 10. Ovaj projekat će ujedno predstavljati povoljnije okruženje za investitore koji će doći u Lazarevac.\nVučić je obećao i rešavanje pitanja vodosnabdevanja, kao i kompletnu rekostrukciju Doma zdravlja „Dr Đorđe Kovačević“, čija vrednost investicije će iznositi više od devet miliona evra. On je građanima Lazarevca poručio da neće biti zatvaranja “Kolubare” i da će se uraditi što je više moguće energetski obnovljivih izvora, kako se rudnici ne bi zatvarali, jer su bitan faktor za život ljudi ovog kraja, a Lazarevac je upravo izgrađen zahvaljujući “Kolubari”.\nVučić je poručio da je najvažnije da Srbija brine o sebi, očuva mir i stabilnost zemlje i ne ulazi u sukobe kako bi osigurala bolju budućnost.\nNa skupu je govorio i Aleksandar Šapić, kandidat Srpske napredne stranke za gradonačelnika Beograda, koji je ovom prilikom poručio da sve beogradske opštine moraju biti isto tretirane i istakao da su Lazarevčani pokazali izuzetnu hrabrost i inicijativu kada je borba protiv narkomanije u pitanju.\nPotpisan memorandum o saradnji CZK Lazarevac i Istorijskog instituta u Beogradu


CASE: Holcim | odgovornoposlovanje.rs\nPartneri iz neprofitnog sektora: Agencija za zaštitu životne sredine Republike Srbije\nPeriod implementacije: 2011. godina\nLokacija: Popovac, opština Paraćin\nTema: Angažman kompanije Holcim u lokalnoj zajednici zasniva se na temeljnoj analizi potreba svih zainteresovanih grupa, kao i zajednice u celini. Analiza i osluškivanje potreba zajednice realizuje se korišćenjem različitih alata. Iskustvo kompanije je pokazalo da je postojanje Savetodavnog odbora lokalne zajednice jedan od najboljih načina da se uspostavi i održi kvalitetan odnos sa svim zainteresovanim stranama, a samim tim i dobije uvid u stvarne potrebe zajednice. Jedna od tih potreba je i zaštita životne sredine kojoj kompanija Holcim u velikoj meri doprinosi, između ostalog, transparentnošću svog poslovanja.\nAtmosferske emisije koje nastaju kao posledica proizvodnje cementa, proizilaze, pre svega, iz procesa sagorevanja u proizvodnji klinkera, kao i iz postrojenja za mlevenje, skladištenje i rukovanje sirovinama i cementom. Kvalitet vazduha u okolini postrojenja redovno se prati u skladu sa zahtevima Ministarstva zaštite životne sredine, rudarstva i prostornog planiranja, a emisije se mere i prema standardu Holcim Grupe. Kako bi transparentno pristupila pitanju emisija čestica u vazduhu i zagađenja životne sredine, kompanija Holcim je realizovala projekat postavljanja Automatske merne stanice kvaliteta vazduha.\nCiljevi i aktivnosti: Automatska merna stanica opremljena je najsavremenijim automatskim analizatorima koji se koriste u svetu. U realnom vremenu, kvalitet vazduha se meri 24 sata. Na svakih 10 minuta, stanica prikuplja ključne parametre o kvalitetu vazduha u Popovcu. Lokacija stanice je izvan kruga fabrike i ona je određena od strane nadležnih organa i stručnih lica Ministarstva zaštite životne sredine, rudarstva i prostornog planiranja, odnosno Agencije za zaštitu životne sredine. Stanica se nalazi u ograđenom kontejneru, sa čije spoljašnje strane se nalazi jedinica za uzorkovanje vazduha, sa meteorološkom sondom na vrhu, a podaci merenja šalju se Agenciji za zaštitu životne sredine Republike Srbije, putem GPRS tehnologije. U postavljanje merne stanice, Holcim je uložio 120.000 evra, sa ciljem da svoje komšije transparentno obaveštava o uticaju rada cementare na kvalitet vazduha. Ovo je bio i primarni razlog realizacije ovog projekta.\nZa ovu lokaciju, predviđena su merenja parametara izabranih takođe od strane stručnih lica Ministarstva i Agencije. Za prenos očitanih vrednosti na sajt, kao i za tačnost podataka zadužena je sama Agencija.\nAutomatsku mernu stanicu Holcim je predao na korišćenje Agenciji za zaštitu životne sredine, čiji je zadatak da njenu ispravnost redovno proverava, kao i da osigura tačnost merenja i validnost podataka. Za samo održavanje, Agencija je angažovala stručno lice (ovlašćeni servis), koje na svakih 15 dana ili češće po potrebi, obilazi i proverava rad stanice.\nPostignuti rezultati: Kvalitet vazduha sa lokacije na kojoj se nalazi merna stanica je zbirni rezultat rada fabrike cementa, saobraćaja i aktivnosti lokalnog stanovništva iz domaćinstava i poljoprivrednih aktivnosti u sadejstvu sa atmosferskim prilikama. Zato se u mernoj stanici paralelno vrše i meteorološka merenja, jer se tek kombinovanjem svih tih podataka dobija precizna analiza kvaliteta vazduha. Realizacijom ovog projekta kompanija Holcim Srbija je potvrdila svoju opredeljenost za transparentno poslovanje i brigu o zaštiti životne sredine. Meštani lokalne zajednice u čijoj neposrednoj blizini posluje kompanija mogu u realnom vremenu da vide kvalitet vazduha u svom okruženju, a sektor zaštite životne sredine kompanije je uvek na raspolaganju za dodatna pojašnjenja navedenih parametara.\nIzazovi i naučene lekcije: Tokom realizacije projekta kompanija Holcim potvrdila je svoj stav da je jedini uspešan način stvaranja dugoročnih odnosa sa lokalnom zajednicom održavanje zdrave, dvosmerne komunikacije koja doprinosi da se identifikuju pitanja i problemi, a potom i pronađu načini da se na njih odgovori.


Kemp: Slučaj Belivuk dalje zavisi od policije i tužilaštva, ne od Vučića – SLOBODNA VOJVODINA\nJasno je da Srbija ima problem sa organizovanim kriminalom, ocijenio je u intervjuu za Radio Slobodna Evropa (RSE) na engleskom jeziku Walter Kemp, viši istraživač Globalne inicijative protiv transnacionalnog organizovanog kriminala sa sjedištem u Ženevi.\nRSE: Vlasti Srbije su početkom februara privele Veljka Belivuka i gotovo dvije desetine njegovih navodnih saradnika pod sumnjom za teški kriminal. Mjesec dana kasnije, u svjetlu izjava koje su uslijedile, da li vidite ove tekuće slučajeve kao ozbiljan sudski proces i znak ozbiljne posvećenosti politike i policije da se bori protiv organizovanog kriminala u Srbiji?\nKemp: To su tekući slučajevi, moglo bi se pretpostaviti da se oni gone snažno i posvećeno, pogotovo od kada je predsjednik (Aleksandar Vučić) rekao da je borba protiv organizovanog kriminala prioritet. Uzimajući to u obzir, očigledno je da dalje zavisi od tužioca i policije, ne od predsjednika, da se nosi sa tim slučajevima.\nRSE: Čini se da dugogodišnji načini operacija organizovanog kriminala – na primjer, sumnje na kriminal u fudbalskim krugovima Srbije – ne bi bio moguć bez namjernog zanemarivanja ili saradnje visokih zvaničnika u vladi i/ili policiji. Nezavisni srpski mediji doveli su u pitanje ulogu vladinog sekretara Novaka Nedića i bivše funkcionerke Ministarstva unutrašnjih poslova Dijane Hrkalović, na primjer. Koliki je po vama trenutni problem organizovanog kriminala u Srbiji i zašto Beograd ne može bolje da se nosi sa tim?\nKemp: Jasno je da Srbija ima problem sa organizovanim kriminalom. U protekle dvije godine desio se niz ubistava i drugih incidenata, takođe i tokom krize izazvane COVID-19. Neki od ovih incidenata su povezani sa kotorskim klanom, ali postoje i drugi faktori koji igraju ulogu ovdje, od sitnog kriminala koji je povezan sa fudbalom i huliganima do ozbiljnog organizovanog kriminala, koji kao se čini, u nekim slučajevima operiše u okruženju koje mu pogoduje.\nNema visoko rangiranih tužitelja u ozbiljnim slučajevima\nRSE: Opozicija u Srbiji je ukazala na jedan detalj iz 2017.- lično osiguranje Aleksandra Vučića sa njegove inauguracije, gdje su članovi osiguranja bili članovi grupe Veljka Belivuka. Bivša zvaničnica Stranke slobode i pravde, Marinika Tepić u tom kontekstu je rekla da bi Vučić trebao da bude dio istrage o Belivuku. A da se ne spominju nezvanične veze, kao ona Vučićevog sina i njegovo javno zabilježeno prijateljstvo sa (navijačkom grupom) Janjičarima. Još jedna komplikacija je prisluškivanje Vučića. Verujete li da predsjednik Vučić ne smije da zabrani trenutnu istragu o Belivuku, ako bi je ljudi u Srbiji i međunarodna zajednica trebali ozbiljno da shvate?\nKemp: Sistem krivičnog pravosuđa treba da bude nezavisan kako bi mogao da obavlja svoj posao. Ono što upada u oči posljednjih godina jeste nedostatak visoko rangiranih tužitelja u ozbiljnim slučajevima vezanim za organizovani kriminal u Srbiji i drugdje u regionu. Ponekad problem sa pravosuđem može biti teži od problema sa kriminalom.\nEU ne želi da uvozi problem organizovanog kriminala\nRSE: Nakon inicijalnog hapšenja Belivuka i članova kavačkog kriminalnog klana u februaru, predsjednik Vučić je upotrijebio termin “uvežena mafija” i opisao Belivuka i njegove saradnike kao ogranak crnogorskog kriminalnog klana (navodno kavačkog klana). Da li se slažete sa tom karakterizacijom Belivuka ili da li vjerujete da Vučić netačno predstavlja Belivuka i unutrašnju prijetnju?\nKemp: Kriminalne grupe na Zapadnom Balkanu dobro sarađuju preko granica, čak i između etničkih grupa. Grupe organizovanog kriminala sa Zapadnog Balkana takođe su aktivne i izvan regiona, što uključuje krijumčarenje droge, ali i izvođenje ubistava. Ali, mislim da je Veljko Belivuk bio dobro poznat vlastima i dosta prije nego što se desio sukob među crnogorskim narkoklanovima.\nRSE: U oktobru je Evropska unija (EU) u vezi borbe protiv organizovanog kriminala rekla da Srbija još uvijek mora da “uspostavi uvjerljiv dosije o efikasnim istragama, sudskim procesima i konačnim presudama u slučajevima teškog i organizovanog kriminala”, da treba da “poveća svoje napore u rušenju velikih i međunarodno aktivnih kriminalnih organizacija”.\nAmerička ambasada je u izvještaju Savjetodavnog vijeća za prekomorsku sigurnost u maju 2020. godine Beograd nazvala “Lokacijom koja je velika prijetnjom zbog kriminala usmjerenog na ili koji pogađa službene interese američke vlade”. Koliko ozbiljno mislite da neuspjesi Beograda u borbi protiv organizovanog kriminala nanose štetu EU ambicijama Srbije i njenim odnosima sa Zapadom uopšte?\nKemp: Evropska unija ne želi da uvozi problem organizovanog kriminala iz regije, a pristupni proces EU vrlo se jasno određuje prema odgovornostima država prema borbi protiv organizovanog kriminala i korupcije. Vlada Srbije je u prošlosti preduzimala snažne akcije protiv organizovanog kriminala. Na primjer, operacija „Sablja“ iz 2003. Moglo bi se pretpostaviti da ako je borba sa organizovanim kriminalom prioritet za Srbiju sistem krivičnog pravosuđa će zauzeti čvršći stav naspram kriminalnih grupa i njihovih saradnika.\nRelated Topics:BelivukpolicijaWalter Kemp\nMUP: Identifikovano 19 mejl adresa s kojih su poslate dojave o bombama\nDojave o bombama u 97 osnovnih škola u Beogradu: Učenici se vraćaju na nastavu tamo gde su obavljeni pregledi\nKo je sve uhapšen u policijskoj akciji: Osim Šarića priveden i njegov advokat, kao i osuđivani navijač Uroš Mišić\nGG „Za bolju opštinu Sečanj“: Policija uznemirava potpisnike naše liste


Kijev provocira Ruse da bi sačuvao podršku Amerike - Sputnjik Srbija\n14:38 22 Oktobar 2020\n14:41 30.11.2016 (osveženo 14:48 30.11.2016) Preuzmite kraći link\nCela priča se „zakuvala“ nakon najava iz Kijeva da će raketne probe biti održane, kao i upozorenjem ruske državne agencije za civilni saobraćaj „Rosavijacije“ da je Ukrajina, protivno svim međunarodnim sporazumima, donela jednostranu odluku da izvede raketne probe, u suverenom vazdušnom prostoru Rusije u oblasti Simferopolja. Rusi su zahtevali da se manervi hitno otkažu, ali su u Kijevu takve zahteve ignorisali.\nU „Rosavijaciji“ ističu da ovakva dejstva ukrajinske strane narušavaju odredbe Konvencije o međunarodnoj civilnoj avijaciji iz 1944. godine i ugrožavaju bezbednost međunarodne aeronavigacije, stvarajući potencijalnu opasnost za civilne letove.\nUkrajinska vojna avijacija, međutim, tvrdi da će raketne probe, 1. i 2. decembra, biti održane „isključivo u vazdušnom prostoru Ukrajine iznad otvorenog mora“ i „strogo u skladu sa normama međunarodnog prava“.\nAnalitičari, s druge strane, navode da Kijev ima svoje shvatanje ukrajinskih granica i da se tu javlja glavni problem — Ukrajina i dalje smatra Krim svojom teritorijom. Osim toga, upozoravaju stručnjaci, kijevske vlasti su više puta pokazale da ne poštuju međunarodne standarde bezbednosti. Oni podsećaju na tragediju kada je ukrajinski PVO 2001. godine iznad Crnog mora oborio ruski civilni avion Tu-154, a u toj nesreći je poginulo skoro 80 putnika i članova posade.\nU Kremlju kažu da ruski predsednik Vladimir Putin prati pripreme koje se tiču ukrajinskih raketnih proba u oblasti Krima, a da se time pre svega bave nadležne agencije.\nZvanična predstavnica ruskog Ministarstva spoljnih poslova Marija Zaharova je nameru Kijeva da sprovede raketne probe u blizini Krima nazvala „direktnom provokacijom“. Kijev računa na eskalaciju konflikta i pokušava da svojim izjavama i planovima isprovocira Moskvu.\nOsim toga, ocenjuje Zaharova, posle pobede Donalda Trampa na predsedničkim izborima u SAD, najveća želja Kijeva je da sačuva podršku SAD, svog glavnog pokrovitelja.\nPrema njenim rečima, zadatak da se zadrži američko pokroviteljstvo nije lak, jer su se ukrajinske vlasti ponašale neprijateljski prema Trampu.\nU ruskom Savetu federacije i ruskoj Dumi u potpunosti dele mišljenje sa Zaharovom, i smatraju da bi na poteze Kijeve trebalo mirno reagovati.\n„Kijev najavljuje raketne probe iz dva razloga — spoljnopolitičkog i unutarpolitičkog. Što se tiče spoljne politike, ukrajinsko rukovodstvo na taj način šalje poruku Vašingtonu jer želi da Amerika i dalje sponzoriše ovu zemlju i da ne prebacuje svu odgovornost na EU, što je vrlo moguće nakon Trampove pobede. Kad je reč o unutrašnjoj politici, aktuelna vlast drastično gubi biračko telo. Porošenko je bio mnogo poželjniji za birače dok je bio ratni predsednik, a sada se on doživljava samo kao predsednik koji je upropastio ekonomiju. Osim toga, Ukrajina se sprema za vanredne parlamentarne izbore, i nove stranke bi mogle da otmu veliki broj glasova partiji predsednika. Stoga, aktuelna vlast jača antirusku retoriku i antirusko delovanje“, kaže za Sputnjik krimski politikolog, predsednik Regionalnog instituta za političke komunikacije, Ivan Mezuho.\nKrimski analitičar takođe ističe da je jasno da Ukrajina neće ući u rat protiv Rusije.\nRusija: Raketna gađanja pored Krima — provokacija Kijeva\n„Kijev želi privid vojnih sukoba sa Rusijom. Jasno je da ova zemlja neće da ratuje protiv Rusije. Stoga, trebalo bi da reagujemo na ove najave što je moguće mirnije. Ipak, važno je istaći da Rusija preduzima sve mere kako bi zaštitila svoje građane, koji žive na Krimu. Ali ne očekujem nikakve provokacije Kijeva tim povodom.“\nRusija je zaista preduzela sve neophodne mere da spreči provokacije. Situaciju drže pod kontrolom nadležne državne službe.\nŠef Krima Sergej Aksjonov rekao je za Sputnjik da odluka Ukrajine da uspostavi opasne zone za letove u rejonu Krima nikako ne ugrožava bezbednost vazdušnog saobraćaja.\n„Ministarstvo odbrane i pogranične službe preduzimaju sve neophodne mere i nema nikakve pretnje za bezbednost. Sa moje tačke gledišta, ovo je još jedna glupost ukrajinskih predstavnika vlasti. Očigledno da nemaju šta da rade već samo gledaju kako da Krimu nanesu što više štete. U svakom slučaju, aerodrom u Simferopolju radi normalno i po planu, avioni sleću i odleću bez odlaganja.“\nRuski zvaničnici i analitičari su primetili da niko od „zapadnih partnera Ukrajine“ nije reagovao, niti je pokušao da spreči Kijev u nameri da izvrši raketne probe u blizini ruskih granica.\nVojni eksperti ističu da bi ruske Oružane snage imale čime da odgovore na ove provokacije, ali se nadaju da do toga neće doći.\nS druge strane iz Kremlja demantuju da je Rusija ukrajinskom vojnom atešeu predala pismo, u kojem navodno upozorava da će odgovoriti u slučaju da Ukrajina sprovede raketne probe u blizini Krima.\nPortparol ruskog predsednika Dmitrij Peskov je rekao novinarima da „prvi put čuje za to pismo i da bi to morao da proveri“.\nOdgovarajući na pitanje da li će Moskva vojno reagovati ako Kijev lansira rakete u vazdušnom prostoru iznad Krima, Peskov je rekao da Moskva „ne želi da ni da zamisli da će Ukrajina učiniti nešto što će stvoriti opasne uslove za međunarodne letove u ruskom vazdušnom prostoru“.


OD 193 ČLANICE PROTIV SAMO SAD I IZRAEL: UN usvojio rezoluciju o ukidanju sankcija Kubi - GlobalCir\nGeneralna skupština UN usvojila je rezoluciju kojom se SAD pozivaju na ukidanje ekonomskog embarga na Kubu, uprkos tome što je Vašington glasao protiv revolucije, saopćeno je iz UN.\nOd ukupno 193 članice, predstavnici 191 članice glasali su za ukidanje embarga Havani, dok su SAD i Izrael bili protiv usvajanja takve rezolucije. UN su usvajanjem neobavezujuće rezolucije pozvale SAD da što prije ukinu embargo Kubi.\nAgencije prenose da nove rezolucija UN može da ima političku težinu, ali da samo Kongres SAD može potpuno da ukine embargo, koji je uveden prije više od pola vijeka.\nAmerički ambasador u UN Niki Hejli (Nikki Haley) je sastanak Generalne skupštine UN nazvala “političkim pozorištem” i napomenula da kubanski režim šalje “iskrivljenu poruku svijetu kako nije kriv za loše ekonomsko stanje u zemlji, ugnjetavanje kubanskog stanovništva, kao ni za plasiranje destruktivne ideologije”.\nHejlijeva je dodala da se diplomatski status između dvije zemlje neće promijeniti. Kubanski ministar spoljnih poslova Bruno Rodrigez (Rodríguez ) je izjavu Hejlijeve nazvao “nepoštovanjem Kube i kubanske Vlade” i dodao kako Hejlijeva i SAD nemaju “ni najmanji moralni autoritet da kritikuju Kubu”.


Krivokapić: Želimo da ovaj prostor bude oslobođen od bilo kakvih utjecaja – CG Vijesti\nPremijer Crne Gore Zdravko Krivokapić je kazao da ruski utjecaj u Crnoj Gori nije nastao za vrijeme ove vlade i da ona nije uvela ruske tajkune u ekonomski sistem.\n– Nemojte reći da je ruski uticaj nastao za vrijeme ove vlade i da je ona ruske tajkune u ekonomski sistem. Mi želimo sa ovaj prostor bude oslobođena bilo kakvog utjecaja i da budemo pouzdan partner svima – poručio je Krivokapić na 2BS forumu, prenosi Pobjeda.\nOn je istakao da Podgorica nikada nije bliža NATO-u a to, kako kaže, govori istraživanje ove Vlade po kome građani za 10 posto više vjeruju NATO-u.\n– Sve što bude negativno u izvještaju o napretku ova vlada će se truditi da otkloni što prije. Nekorektno je da se napredak u poglavlju 24 pripisuje ministru Sergeju Sekuloviću, a ne Vladi. Govori se da crkva predstavlja glavno težište ove Vlade, a to nije tačno. Mi se bavmo naslijeđem koje nam je ostavljeno, a ostavljen nam je i zakon koji nije htio ništa drugo osim da ugrozi imovinu crkve – kazao je Krivokapić.\nPovezane teme:Crna GoraKomšijeNATOPodgoricaSusjediZdravko Krivokapić\nE. T. / CDM\nPravo glasa na izborima u tri opštine Cetinju, Mojkovcu i Petnjici imalo je više od 26,8 hiljada građana. Na izborima na Cetinju učestvovalo je osam izbornih lista, a pravo glasa imalo je 13.753 birača.\nU Mojkovcu je na izborima učestvovlo šest izbornih lista, a pravo glasa imalo je 6.814 građana. U Petnjici je učestvovalo sedam izbornih lista, a pravo glasa imalo je 6.264 birača.\nIz opštinskih izbornih komisija u Mojkovcu i Petnjici „Vijestima“ je rečeno da se preliminarni rezultati mogu očekivati oko 23 sata.\nPredsjednik OIK Cetinje Marko Brnović ranije je za TV Vijesti kazao da se preliminalri rezultati iz Prijestonice mogu očekivati sat iza ponoći.\nNa lokalnim izborima nije bilo posmatrača iz nevladinih organizacija, jer Državna izborna komisija (DIK) nije mogla izdati akreditacije.


Svečani prijem u ambasadi Kine\nBeograd -- Kineski ambasador u Beogradu Li Mančang priredio je večeras svečani prijem povodom 65. godišnjice osnivanja Narodne Republike Kine. Prijemu je prisustvovao i premijer Srbije Aleksandar Vučić.\n"Kina visoko ceni veliki doprinos Vlade Srbije na čelu sa predsednikom Vučićem u unapređenju bilateralnih odnosa", istakao je ambasador Li, dodavši da Peking veoma ceni i nedavnu posetu premijera Vučića.\n"Ta poseta je bila veoma uspešna. Naša strana visoko ceni njegov (Vučićev) lični doprinos", rekao je kineski ambasador Tanjugu.\nOn je podsetio da je Vučić sa kineskim premijerom Li Kećijangom u Pekingu razgovarao o dolasku Kećijanga u zvaničnu posetu Srbiji u decembru, što će, kako je ambasador naveo, biti prvi put posle 30 godina da kineski premijer poseti našu zemlju.\nNajavljujući i da će tokom posete premijera Kećijanga u Srbiji biti održan i, kako je istakao, "istorijski samit" Kine i 16 zemalja iz ovog regiona, ambasador Li je konstatovao: "To je veliki posao i za Ambasadu, i za moje saradnike".\nOn je ocenio da će taj samit doprineti daljem jačanju saradnje Kine i 16 zemalja, a pogotovu Kine i Srbije čiji su bilateralni odnosi "danas bolji nego juče, ali sigurno slabiji nego sutra".\n"Srbija je puno pomagala na putu razvoja Kine. Kina nikada to neće zaboraviti", poručio je on i dodao da će, kao ambasador, učiniti sve da odnosi Kine i Srbije budu "iz dana u dan sve bolji i bolji".\nPrema njegovim rečima, bitareralni odnosi između naše dve zemlje su "sjajni i na visokom nivou", a u političkom smislu nemamo nikakvih problema.\n"Ojačavamo saradnju u svim oblastima, uključujući ekonomiju, kulturu, poljoprivredu...", istakao je kineski ambasador.\nGovoreći o godišnjici osnivanja Narodne Republike Kine, on je rekao da se pre 65 godina rodila nova Kina, koja je tada stala na svoje noge i postala nezavisna, samostalna, suverena i slobodna zemlja, što je "od istorijskog značaja".\nPodsetivši da je pre 36 godina njegova zemlja počela da se otvara prema svetu i da sprovodi reforme, ambasador Li je ukazao da je Kina do danas postigla veliki uspeh, pri čemu je 400 miliona ljudi izašlo iz siromaštva, što je "veliki rezultat i za Kinu i za svet i za čovečanstvo".\n"Mi smo postigli tako veliki uspeh zahvaljujući saradnji sa celim svetom i našim prijateljima, uključujući nama veoma prijateljsku zemlju, Srbiju", zaključio je kineski ambasador.\nU dvorištu Ambasade Kine je tokom prijema bilo postavljeno sedam štandova kineskih kompanija, koje trenutno posluju u Srbiji, a ambasador Li ih je, kako je rekao, doveo kako bi što više investirale u Srbiju.\nMeđu tim kompanijama su "Čajna gedžuba grup internešenel indžiniring", "ZTE Korporejšen", "Huavej", "Čajna internešenel voter end elektrik korp.", "Čajna roud end bridž korporejšen", "Čajna mašineri indžiniring korporejšen" i "Šandong haj-spid grup ltd". Ambasador Li je zajedno sa premijerom Vučićem simbolično presekao tortu sa motivima kineske zastave.\nPrijemu je prisustvovala i predsednica Narodne skupštine Srbije Maja Gojković, ministri Vlade Srbije, savetnici predsednika Srbije, kao i političari, pripadnici diplomatskog kora, predstavnici kulturnog i javnog života Srbije.\nMao Cedung, vođa Komunističke partije Kine u pobedi nad Kuomintangom u kineskom građanskom ratu, proglasio je Narodnu Republiku Kinu 1. oktobra 1949. godine, po okončanju građanskog rata, kada je njegova partija preuzela vlast nad većim delom Kine, sem Tajvana.\nSledeća ⇨ U Hrvatskoj proslavljen Dan Konfucijevih instituta\nPrethodna ⇦ Kineski investitori žele preuzeti Konjuh


10.08.2017 u 18:33\nBUUREŠT - U Rumuniji je otkrivena tona jaja čija su žumanca zagađena insekticidom fipronil, što je prvi slučaj u istočnoj Evropi od izbijanja skandala. Jaja su pronađena u skladištu na zapadu Rumunije, a uvezena su iz Nemačke, preneo je AFP. Rumunska veterinarsko-zdravstvena služba je objavila da se nijedno od tih jaja nije našlo u prodaji. Holandska policija uhapsila je ranije danas dvojicu osumnjičenih direktora domaće kompanije Čikenfrend, u okviru istrage o nelegalnom korišćenju potencijalno štetnog insekticida u živinarskoj industriji, saopštilo je holandsko tužilaštvo. Ta holandska kompanija je u epicentru skandala sa jajima zagađenim insekticidom fipronil, prenosi agencija Rojters, dodajući da zvaničnici iz Čikenfreda nisu bili dostupni za komentar. Milioni kokošjih\n10.08.2017 u 17:50\nUhapšeni direktori holandske firme zbog skandala s jajima\nAMSTERDAM - Holandska policija uhapsila je dvojicu osumnjičenih direktora domaće kompanije Čikenfrend, u okviru istrage o nelegalnom korišćenju potencijalno štetnog insekticida u živinarskoj industriji, saopštilo je holandsko tužilaštvo. Ta holandska kompanija je u epicentru skandala sa jajima zagađenim insekticidom fipronil, prenosi agencija Rojters, dodajući da zvaničnici iz Čikenfreda nisu bili dostupni za komentar. Milioni kokošjih jaja je ovih dana povučeno sa polica evropskih supermarketa zbog straha da su kontaminirana insekticidom fipronil, a u Holandiji će zbog toga možda biti uništeno stotine hiljada kokošaka. Tužioci su u saopštenju naveli da su sproveli pretrese na osam lokacija u Holandiji i Belgiji, u okviru kojih su konfiskovali automobile, blokirali bankarske račune i\nANTVERPEN - Belgijska policija je danas izvela nekoliko racija povodom istrage vezane za otkriveno prisustvo insekticida fipronl u jajima u Evropi, saopštilo je danas tužilaštvo. „U toku je više racija koje se sprovode u vezi slučaja sa fipronilom”, izjavila je portparolka tužioca u severnom lučkom gradu Antverpenu, javila je agencija Frans pres. Desetak proizvođača jaja u Belgiji i Holandiji je pod istragom pošto je u njihovim proizvodima otkriveno prisustvo insekticida fipronil, koji može da ugrozi ljudsko zdravlje. Evropska komisija je ove nedelje upozorila da je moguće da su jaja zatrovana insekticidom prodavana u sedam zemalja, čime je ovaj skandal dobio velike razmere. Holandske i belgijske vlasti su navele da insekticid potiče od snabdevača proizvoda za čišćenje u\n09.08.2017 u 12:22\nNe uvozimo jaja iz EU, niti Holandije, samo iz CEFTA regiona\nSrbija je protekle godine uvezla 1,5 miliona jaja i to najviše iz zemalja članica CEFTE, a ni jedno nije ušlo u našu zemlju iz Holandije, u kojoj su otkrivena jaja zatrovana „fipronilom”, insekticidom zabranjenom za upotrebu zbog negativnih posledica na zdravlje ljudi. U Ministarstvu poljoprivrede i Privrednoj komori Srbije rečeno je Tanjugu da građani Srbije nemaju razloga za strah jer se na rafovima u našim marketima ne mogu naći jaja iz Holandije.\n08.08.2017 u 10:20\nŠmit: Kontaminacija jaja insekticidom predstavlja kriminal\nFRANKFURT - Nemački ministar poljoprivrede Kristijan Šmit izjavio je danas da je kriminalna aktivnost uzrok kontaminacije miliona jaja sa potencijalno štetnim insekticidom fipronil. „To je kriminal, to je vrlo jasno”, rekao je Šmit za nemačku televizijsku stanicu ARD, ne iznoseći nikakve dodatne detalje, prenosi agencija Rojters. Trgovci na malo u nekoliko evropskih zemalja povukli su milione jaja sa polica supermarketa pošto se strah od toga da ona sadrže insekticid fipronil proširio. U Holandiji će možda biti potrebno da se unište milioni kokošaka, navodi Rojters. Šmit je rekao da od sada više neće biti kontaminiranih jaja u prodavnicama u Nemačkoj. Svetska zdravstvena organizacija smatra da je fipronil umereno toksičan, ali dodaje da velike doze mogu prouzrokovati oštećenje


Mladi reprezentativac Bosne i Hercegovine Denis Kovačević potpisao je ugovor na godinu dana sa ekipom Željezničara.\nFudbaler rođen 2002. godine u Beču, cijelu dosadašnju karijeru je proveo u mlađim sekcijama klubova u Austriji, a prvi seniorski klub mu je Kapfenberg. Tu je u drugoj ligi Austrije odigrao pet utakmica, a 2019. godine je prvi put obukao dres selekcije Bosne i Hercegovine do 18 godina.\nUbrzo je prebačen u reprezentaciju do 19 godina, a za mladu selekciju je odigrao tri meča i to prijateljska protiv Malte i Katara.\nPrethodni članakPetev: “Sve zavisi od nas, naša budućnost je u našim rukama i sutra idemo odraditi dobar posao” (VIDEO)\nNaredni članakTurski mediji pišu: Aleksandar Stanojević pregovara sa tamošnjim superligašem


Nacionalna služba za zapošljavanje - Vesti - Stopa nezaposlenosti smanjena na 13,8 odsto \nMinistar Vulin predstavio rezultate rada Ministarstva za rad, zapošljavanje, boračka i socijalna pitanja u 2016. godini\nStopa nezaposlenosti smanjena na 13,8 odsto\nBeograd | Vest, datum objave: 26. децембар 2016.\nStopa nezaposlenosti u trećem kvartalu 2016. godine iznosi 13,8 odsto i smanjena je za 1,4 procentna poena u odnosu na drugi kvartal 2016. godine, rekao je, između ostalog, ministar za rad, zapošljavanje, boračka i socijalna pitanja Aleksandar Vulin, predstavljajući godišnji izveštaj o radu ministarstva na konferenciji održanoj 24. decembra u Vladi Republike Srbije.\nVulin je izneo i podatak da stopa zaposlenosti stanovništva radnog uzrasta iznosi 57,0 odsto i da je u odnosu na prethodni kvartal povećana za 1,2 procentna poena, a u odnosu na treći kvartal 2015. za 3,6 procentnih poena.\n„Broj zaposlenih u trećem kvartalu 2016. godine procenjen je na 2.814.000 lica“, naglasio je ministar, navodeći i podatak da je na evidenciji NSZ u novembru ove godine bilo 691.951 nezaposleno lice, što je u odnosu na novembar 2015. manje za 25.373 lica ili za 3,5 odsto.\nU periodu januar - novembar 2016. godine bilo je 232.245 slučajeva zapošljavanja sa evidencije NSZ, što predstavlja povećanje za 2,2% u odnosu na isti period 2015. godine, kada je bilo 227.149 slučajeva, po podacima iz baze prijava na obavezno socijalno osiguranje.\nGovoreći o osobama sa invaliditetom, Vulin je rekao i da je sa evidencije NSZ u periodu januar - novembar 2016. godine evidentirano 5.320 zapošljavanja osoba sa invaliditetom, od kojih 2.139 žena, što u odnosu na isti period 2015. godine predstavlja povećanje za 16,3 odsto.\nMinistar je precizirao i da su u 2016. godini sredstva za realizaciju mera aktivne politike zapošljavanja opredeljena u iznosu od 2,8 milijardi dinara, te da je iz budžetskog fonda za profesionalnu rehabilitaciju i podsticanje zapošljavanja osoba sa invaliditetom opredeljeno 550 miliona dinara.\nKonferenciji su prisustvovali državni sekretari i pomoćnici u resornom ministarstvu, direktori Inspektorata za rad i Uprave za bezbednost i zdravlje na radu, kao i rukovodioci Republičkog fonda PIO, Nacionalne službe za zapošljavanje, Republičkog zavoda za socijalnu zaštitu, Zavoda za socijalno osiguranje, Republičke agencije za mirno rešavanje radnih sporova, Fonda solidarnosti, Komesarijata za izbeglice i migracije, Crvenog krsta i Centra za zaštitu žrtava trgovine ljudima.


11/04/2021\tSport Ostavi komentar 292 Pregleda Izvor: mojabackatopola.rs\nKošarkaši Topole su odigrali poslednju utakmicu na gostovanju ove sezone i predstoje im još dve na domaćem terenu gde će morati zabeležiti bar jednu pobedu da bi i definitivno obezbedili opstanak u ovom rangu takmičenja. Topolčani su u okviru 7 kola play-outa 1. SLS gostovali u Pančevu ekipi Dinama i pretrpeli poraz rezultatom 61:55 pruživši bledu partiju, jednu od lošijih tokom celog prvenstva.\nSamo u 1. četvrtini plavo-beli su odigrali onako kako je to od njih očekivao njihov strateg Mikloš Benčik i ovaj period Topola je rešila u svoju korist rezultatom 17:10. U nastavku ponovile su se neke stare boljke, pre svega individualna rešenja u napadu koja su se po ko zna koji put pokazali pogrešnim. Forsiran je šut za 3 poena koji danas nije bio saveznik naših momaka. Dinamo je do poluvremena uspeo da izjednači rezultat pa je poluvreme završeno rezultatom 30:30.\nLoša igra oba tima u nastavku susreta, u kojoj su se za nijansu bolje snašli domaći košarkaši kojima je pripala poslednja deonica igre gde su Topolčani postigli svega 9 poena za 10 minuta, što je na kraju i presudilo pobednika.\nKošarkašima Topole je preostalo da odigraju još dve utakmice do kraja prvenstva, obe na domaćem terenu.\nPrema nezvaničnim informacijama u petak 16.04.2021. prvo će dočekati današnjeg rivala Dinamo iz Pančeva i to je prilika da im se revanširaju za ovaj poraz i posle nepunih 48 h ugostiće i Dunav 2014 iz Apatina. Ovom utakmicom biće spuštena i zavesa na ovogodišnje takmičenje.


Podrška dijalogu civilnog društva o pitanjima slobode govora u BiH | MC_ONLINE\nPodrška dijalogu civilnog društva o pitanjima slobode govora u BiH\nCilj projekta, koji podržava organizacija Civil Rights Defenders, je povećanje vidljivosti lokalnih organizacija civilnog društva koje rade u domeni zaštite slobode izražavanja i slobode medija u BiH, posebno kroz jačanje njihovih unutarnjih kapaciteta iz oblasti digitalnog aktivizma i saradnje sa medijima. Očekujemo da će projekat postaviti temelj za razvoj bolje saradnje između medija i organizacija civilnog društva u BiH, kao ključnih aktera u zaštiti slobode izražavanja i slobode medija, koji predstavljaju stupove razvoja i održanja demokratskog pluralizma u društvu.\nProjekat direktno uključuje predstavnike nevladinih organizacija aktivnih u oblasti promocije i zaštite ljudskih prava, slobode izražavanja i slobode medija, kao i medijske profesionalce, prije svega kroz serijal specijaliziranih tekstova, komentara i analitičkih izvještaja koji će biti objavljeni na portalu MC Online. Do kraja 2015. godine je planirano objavljivanje do 60 različitih sadržaja koji bi pružali informacije, ali i služili za podsticanje bolje saradnje između novinara i organizacija civilnog društva.\nU sklopu projekta biće organiziran i desetodnevni trening za predstavnike nevladinih organizacija, koji će ponuditi znanja iz oblasti digitalnog aktivizma, praktični rad na osmišljavanju i realizaciji online kampanja te unaprijediti vještine predstavnika nevladinih organizacija za bolju saradnju sa medijima.


Svetska trgovinska organizacija: Povećanje ekonomskih restrikcija u svetu znak za uzbunu | Nova Ekonomija\nTrgovinska trvenja sve jača FOTO: Pixabay\nTrgovinske barijere koje su podigle ekonomske velesile mogu da ugroze oporavak globalne privrede i njihove posledice već počinju da se pokazuju.\nTo je objavila Svetska trgovinska organizacija u izveštaju o trgovinskim ograničenjima među državama Grupe 20 najrazvijenijih zemalja sveta (G20).\n"Ova produžena eskalacija odnosa predstavlja ozbiljnu pretnju rastu i oporavku u svim zemljama, i počinjemo da primećujemo da se to odražava na neke indikatore projektovane za period unapred", naveo je generalni direktor STO Roberto Azevedo u jučerašnjem saopštenju, prenosi agencija Rojters.\nOn nije iznosio detalje, međutim, kako napominje britanska agencija, kvartalni indikator STO iz maja meseca o trgovinskim izgledima nagoveštava sporiji rast trgovine za drugo tromesečje nego za prvo.\nJednu od komponenti u strukturi ovog složenog pokazatelja čine podaci o međunarodnom vazdušnom teretnom saobraćaju, koje je u sredu objavila Međunarodna asocijacija za vazdušni saobraćaj (IATA) za maj 2018.\nIATA je navela da se očekuje da će tražnja za avio-kargo prevozom porasti za "skromnih 4,0 procenta" u 2018. godini, što je ispod decembarske prognoze od 4,5 odsto.\n"Sputavajući faktori jačaju sa narastanjem trgovinskih trvenja među državama. I dalje očekujemo da će tražnja rasti, ali ta očekivanja opadaju sa svakom novom uvedenom tarifom", poručio je generalni direktor IATA Aleksandr de Žinijak u saopštenju.\nAnaliza STO je pokazala da su zemlje G20 uvele 39 novih trgovinskih ograničenja od sredine oktobra prošle godine do sredine maja 2018., udvostručivši njihov broj u odnosu na prethodni period, što pogađa trgovinu gvožđem i čelikom, plastikom i vozilima.\n"Značajno povećanje novih trgovinskih restriktivnih mera među ekonomijama G20 trebalo bi da zaista da zabrine međunarodnu zajednicu", rekao je Azevedo i dodao da je više ograničenja uvedeno u nedeljama nakon zaključenja perioda koji je obuhvaćen u izveštaju.\nU izveštaju STO nije imenovana bilo koja određena zemlja, ali Rojters dodaje da je od početka ove godine godine američki predsednik Donald Tramp pokrenuo uvođenje niza tarifa kako bi kaznio, po njegovom mišljenju, nepravednu trgovinsku praksu kako saveznika, tako i ekonomskih rivala, pođednako.\n"U situaciji kada globalna ekonomija konačno počinje da generiše održiv ekonomski zamajac nakon globalne finansijske krize, neizvesnost stvorena širenjem trgovinskih ograničenja može dovesti ekonomski oporavak u opasnost", navodi se u izveštaju STO.\nDodaje se takođe da je svetski trgovinski sistem izgrađen za rešavanje ovakvih problema, ali da su eskalirajuće tenzije pretnja i tom samom sistemu, te da bi ekonomije G20 trebalo da iskoristie sva sredstva koja im stoje na raspolaganju za smirivanje situacije i unapređenje daljeg trgovinskog oporavka.\nBritanski javni servis Bi-Bi-Si preneo je procenu analitičke kuće "Oksford Ekonomiks" da bi, ukoliko sadašnji spor eksalira u trgovinski rat, globalni privredni rast mogao da padne za 0,4 procenta, brišući stotine milijardi funti vrednosti svetske ekonomije.\nTrgovinske napetosti između SAD i EU smanjile prognoze rasta za evrozonu\nFrancuski ministar: SAD žele da podele Francusku i Nemačku po pitanju međunarodne trgovine


Milionska ulaganja u opštinu Brod - Televizija K3\nNovosti RS/BiH Društvo\nMilionska ulaganja u opštinu Brod\nOctober 31, 2017, 9:53 am\nU oblast poljoprivrede na području Broda uloženo je devet miliona KM kroz razne projekte, među kojima su podsticaji za razvoj poljoprivrede i sela, te zaštita od poplava, rečeno je Srni u Vladi Srpske.\nZnačajna sredstva, 6,3 miliona KM, izdvojena su kroz projekte obnove stambenih jedinica, infrastrukture, održivog povratka, alternativnog smještaja i slično.\nIz sredstava ekonomsko-socijalne komponente Razvojnog programa Srpske za projekte koji se realizuju na teritoriji opštine Brod, Vlada je odobrila 1,5 miliona KM.\nKada je riječ o stambenom zbrinjavanju porodica poginulih boraca i ratnih-vojnih invalida na području ove opštine, Vlada Srpske uložila je oko četiri miliona KM.\nZahvaljujući tim sredstvima, stambeno je zbrinuto 93 porodice, od kojih je 37 zbrinuto izgradnjom stanova, a nepovratna novčana sredstva dobilo je 56 porodica.\nKada je riječ o socijalnom zbrinjavanju radnika koji su procesom privatizacije, stečaja ili likvidacije preduzeća ostali bez posla, zbrinuto je 430 radnika iz četiri preduzeća, za šta je utrošeno 1,5 miliona KM, dok je kroz program zapošljavanja u ovoj lokalnoj zajednici zaposleno 174 lica i utrošeno više od 600.000 KM.\nPosredstvom Fonda za profesionalnu rehabilitaciju, osposobljavanje i zapošljavanje invalida, u Brodu je od 2006. do ove godine zaposleno 35 invalida, za šta je izdvojeno 90.000 KM.\nKroz projekat adaptacije, sanacije, rekonstrukcije i opremanje ambulanti porodične medicine, kao i za nabavku vozila za hemodijalizu i sanitetskog vozila za Dom zdravlja u Brodu, Vlada Srpske izdvojila je više od 850.000 KM.\nZa realizaciju programa rekonstrukcije, rehabilitacije i izgradnje magistralnih i regionalnih putnih pravaca na području ove opštine izdvojeno je oko četiri miliona KM.\nKada je riječ o budžetskoj podršci, ona nije izostala ni za podršku izvozno orijentisanim preduzećima iz Broda, za šta je izdvojeno oko milion KM.\nIz Fonda solidarnosti za obnovu Republike Srpske ovoj opštini uplaćeno je 560.000 KM, dok je kroz razne projekte za izgradnju, rekonstrukciju i opremanje školskih objekata, nabavku računara, te uvođenje informacionih sistema, izdvojeno 900.000 KM.\nPosted in Novosti, RS/BiH, Društvo\nMrda: Samozvani analitičar na čelu SDS-a da se pozabavi rasulom u stranciPutin neće pobijediti samo ako se ne kandiduje